Биласизми? Бельгия терма жамоаси сўнгги 2 йилда илк бор мағлуб бўлди\n11 июль, 2018, 09:05 337\nХабарингиз бор кеча Франция терма жамоаси ЖЧ-2018нинг илк ярим финал баҳсида Бельгияни 1:0 ҳисобида енгиб, финалга йўл олди.\nҚизиғи шундаки, бельгияликлар сўнгги бор 2016 йилнинг 1 сентябрида Испанияга (1:0) мағлуб бўлишган ва шундан буён мағлубият нималигини билмай келишаётган эди. Аниқроғи, улар шундан сўнг ўтказилган 24та ўйиннинг 19тасида ғалаба қозониб, қолган 5тасида дуранг натижа қайд этишган эди.\nЭслатиб ўтамиз, Бельгия ЖЧ-2018 доирасида ҳам барча ўйинларда ғалаба қозониб келаётган эди. Францияга имкониятни бой берган бельгиялик футболчилар энди мусобақанинг 3-ўрни учун баҳсда Англия – Хорватия жуфтлигида мағлуб бўлган жамоа билан куч синашишади.


Берунийда кам таъминланган оилалар фарзандларининг 5 та никоҳ ва 15 та суннат тўйлари ўтказилди - Фуқароларнинг ўзини ўзи бошқариш органлари фаолиятини мувофиқлаштириш бўйича Қорақолпоғистон Республикаси кенгаши\nБерунийда кам таъминланган оилалар фарзандларининг 5 та никоҳ ва 15 та суннат тўйлари ўтказилди\nКеча, 22 май куни Беруний туманида кам таъминланган оилалар фарзандларининг 5та никоҳ ва 15та суннат тўйларини ўтказиш бўйича хайрия тадбири бўлиб ўтди. Бу ҳақда телеграмдаги "Beruniy-News" хабар бермоқда.\nБеруний тумани ҳокими А.Х.Сапарбаев ташаббуси билан ўтказилган ушбу тўйлар кўплаб хонадонларга қувонч олиб кирди. Тўй қилиш орзусида бўлган кўплаб кам таъминланган оилаларнинг ушбу орзулари рўёбга чиқди. Келин-куёвларга мебель жамланмаси, кийим-бошлар, тилла никоҳ узуги, тўй болаларга 1 млн. сўм пул маблағи, велосипед, кийим-бошлар совға қилинган . Тўй тумандаги "Олмос" тўйхонасида бўлиб ўтди.\nАвтор: кўрсатилмаган / Манба: кўрсатилмаган / Кўришлар: 185


Anhor Все посты Ўзбекистон Афғонистонда содир этилган қўпорувчилик ҳаракатларини қоралади\nЎзбекистон Афғонистонда содир этилган қўпорувчилик ҳаракатларини қоралади\nЎзбекистон Республикаси муқаддас Рамазон ойи кунларида Кобул, Мозори-Шариф ва Қундуз шаҳарларида содир этилган террорчилик ҳаракатларини қатъий қоралайди, дея хабар беради мамлакат ТИВ.\n«Тинч аҳоли орасида кўплаб қурбонларга сабаб бўлган зўравонлик ҳаракатлари Афғонистонда барқарор тинчлик ва миллий тотувлик ўрнатилишига тўсқинлик қилади. Ўзбекистон томони ҳалок бўлганларнинг оила аъзолари ва яқинларига чуқур ҳамдардлик билдиради, шунингдек, жароҳатланганларнинг тезроқ соғайиб кетишини тилайди», – дейилади хабарда.\nBBC маълумотларига кўра, пайшанба куни Афғонистоннинг турли ҳудудларида содир этилган 4 та портлаш натижасида ўнлаб одамлар ҳалок бўлган.\nБиринчи портлаш мамлакат шимолидаги Мозори Шариф шаҳрида жойлашган шиалар масжидида содир бўлган. Оқибатда 30 дан ортиқ киши ҳалок бўлган, 90 га яқин киши жароҳатланган. Портлаш учун масъулиятни “Ислом давлати” экстремистик гуруҳи ўз зиммасига олган.\nАфғонистонда ҳокимиятни қўлга киритган Толибон ИШИДни мағлуб этганини даъво қилишига қарамай, бу гуруҳ ҳамон мамлакат хавфсизлигига жиддий таҳдид солмоқда. ИШИД жиҳодчилари портлашни масжид биносида номозхонлар кўп бўлган вақтда қопга ўрнатилган радиодан бошқариладиган мина ёрдамида амалга оширилганини айтишмоқда.\nТеррорчилар гуруҳи ҳужумни собиқ раҳбарининг ўлими учун қасос олишга қаратилган глобал кампаниянинг бир қисми деб атаган. Бироқ “Ислом давлати” яна учта портлашга алоқадорлигини тасдиқламади, улар орасида боғлиқлик бор-йўқлиги номаълумлигича қолмоқда.


Озон қатламини ҳимоя қилиш масалаларини мутахассислар 2020 йилда Ўзбекистонда муҳокама қилади - zarnews.uz\nОзон қатламини ҳимоя қилиш масалаларини мутахассислар 2020 йилда Ўзбекистонда муҳокама қилади\n2020 йилда Тошкентда Озон қатламини емирувчи моддалар бўйича Монреал протоколини амалга ошириш масалаларига бағишланган халқаро конференция ўтказилади. Бу ҳақда президент Шавкат Мирзиёев 26 апрель куни Пекинда Бирлашган Миллатлар Ташкилоти бош котиби Антониу Гутерриш билан учрашувда айтган, деб хабар бермоқда minbar.uz.\nШунингдек, октябрда Нукусда Оролбўйида экологик инновация ва технологияларни ривожлантириш бўйича халқаро конференция бўлиб ўтади. Унда Ўзбекистон БМТ Бош ассамблеясига Орол денгизи ҳудудини "Экологик инновация ва технологиялар ҳудуди" сифатида эълон қилишга доир махсус резолюция қабул қилиш ташаббуси билан чиқади.\nОзон қатламини емирувчи моддалар бўйича Монреал протоколи озон қатламини емирувчи бир қатор кимёвий моддаларни ишлаб чиқаришдан олиб ташлашга қаратилган.\nАгар протоколни имзолаган мамлакатлар келажакда ҳам қўллаб-қувватлашса, 2050 йилга бориб озон қатлами тикланиши мумкин. БМТ собиқ бош котиби Кофи Аннан (1997-2006) таъкидлаганидек, "энг муваффақиятли ягона халқаро келишув сифатида Монреал протоколини айтиш мумкин".\nЎзбекистон Монреал протоколини 1993 йилда имзолаган.\nТеглар: Ўзбекистон Озон қатлами\nЎзбекистоннинг ташқи савдо айланмаси сезиларли ўсди


4 август, 2020, 10:04\nКлуб имкониятидан келиб чиқиб қарор қилинади.\nЎз олдига Осиё Чемпионлар лигаси йўлланмасини қўлга киритиш вазифасини қўйган "Навбаҳор" мавсумлар оралиғида таркибни кучайтирадими? Бу саволга жамоа бош мураббийи Андрей Канчельскис жавоб берди.\n"Ёзги трансфер даврида таркибни кучайтириш ҳақида тўхталадиган бўлсам, бу борада клубнинг имкониятларига қараймиз. Албатта, таркибдаги бирорта ўйинчини сотмай, аксинча, харид қилиш маблағ талаб қилади. Шундай экан, буни имкониятдан келиб чиқиб, амалга оширамиз", - дейди россиялик мутахассис.\nАндрей Канчельскис билан уюштирилган суҳбатнинг тўлиқ матни билан қуйидаги ҳавола орқали танишиб олишингиз мумкин>>>\nТЕЗКОР ХАБАР Канчельскис Шомуродовга Европа футболида ўйнаш усулини ўргатди. Элдорни Роналду билан рақобат кутмоқда\n"Навбаҳор" бош мураббийи коронавирусдан сўнг ўзини қандай ҳис қилаётганини айтди


'Остонада террор ҳужумларини режалаштирганлар" устидан маҳкама бошланди - BBC O'zbek\n'Остонада террор ҳужумларини режалаштирганлар" устидан маҳкама бошланди\nImage caption Айбланувчилар Остонада "қўшалоқ ҳужум" режалашгани даъво қилинган\nОстонада терроризм айблари билан 6 киши устидан маҳкама жараёни бошланган.\nУлар Қозоғистон пойтахтида ҳужумлар режалаштирганликда айбланмоқда.\nПрокурорларга кўра, олти нафар қозоқ фуқаролари Остонадаги "Тинчлик ва тотувлик саройи"ни портлатишни режалаштирганлар.\nУлар шунингдек, Опера ва балет театрининг очилиш маросимида худкушлик ҳужуми уюштириб, Қозоғистоннинг юқори лавозимли расмийларини ўлдиришни мақсад қилганликлари даъво қилинади.\nПрокурор Малика Шашдаулетовага кўра, Қўшалоқов бошчилик қилган гуруҳ гуруҳ аъзоси Шарипов шу мақсадда ўз турмуш ўртоғини худкуш қилиб тайёрлашни бошлаб юборган бўлган.\nШариповнинг вояга етмаган аёли Нургалиева театрнинг очилиш маросимида "ўзини-ўзи портлатиши ва унда иштирок этадиган юқори лавозимли шахсларни ўлдириши" керак бўлган.\nАйблов хулосасига кўра, террористик гуруҳ аъзолари аввалига, “кофир”ларнинг мол мулкини олиш мақсадида ҳужум қилишни режалаштирган. Маблағларнинг бир қисмини Россияда жанг қилаётган бўлгинчиларга юборишни мақсад қилган. Қолган қисмини эса Остонада терракт содир этиш учун қурол олишни мўлжаллашган.\nҲуқуқ тартибот идоралари гумондорларнинг уйидан портлатилиши лозим бўлган биноларнинг чизмалари чиққанини айтишган.\nДавлат қораловчисининг иддоа қилишича, Қўшалақов Қозоғистон ҳудудида Исломий давлат - Халифалик қуришни мақсад қилган террористик гуруҳни тузган.\nАйбланувчилардан бирининг отаси Қайрат Садирбеков vlast.kz ахборот порталига берган интервюсида ўғлининг айбсиз эканлигини айтган.\n“Ўғлим эътиқодли бола, намоз ўқийди, қонунга қарши иш қилиши мумкин эмас. Кимнидир уриш ёки ўлдириш нияти йўқ. Агар соқол қўйиб, турмуш ўртоғи ҳижобда юрса, у террорист дегани эмас-ку”, - деган Қайрат Садирбаев.\nУнинг айтишича, тинтув чоғида қўлга киритилган прокурорлар айтаётган милтиқ "ўйинчоқ милтиқ"дир.\nСадирбаев гумондор 6 киши бир-бирини биродар сифатида танишини билдирган.\nҚозоғистон Мусулмонлар иттифоқи раҳбари Мурат Телибеков террор қилинишидан олдин у ё-да бу гуруҳ ўз талабларини олдинги суришини, аммо бу ҳолатда ҳеч қандай асоссиз террорчилар пайдо бўлиб қолаётганини савол остига олади.\nТелибековга кўра бу каби террористик гуруҳларнинг пайдо бўлиши Қозоғистонда ҳукумат учун кланлар ўртасида бошланган зимдан курашнинг натижасидир.\n"Бугун ҳукумат инқирозни бошидан кечирмоқда. Мамлакат президентининг соғлиғи ёмонлашгани муносабати билан ички кучлар ўртасида кураш кескинлашмоқда. Айрим гуруҳлар ўзларининг манфаати учун сиёсий барқарорликни бузиш мумкин", - дейди Мурат Телибеков.\nМарказий Осиёда нисбатан барқарор ва тинч дея кўрилувчи Қозоғистоннинг йирик шаҳарларида 2012 йили бир неча портлаш ва ҳужумлар амалга оширилган.\nРасмийлар ҳужумларда диний экстремистларни айблашган.\n'Жунд ал - Хилафа' жангари гуруҳи раҳбари ўлдирилган'\n'Оммавий қотилликка мутаассиб диндорлар айбдор'\nҚозоғистон муфтияти: "Аёлларнинг рўмол ўраши дунёвий қонунларга зид эмас"


Ҳамюртимиз Тожикистон чемпионатидаги дебют голини киритди – O'zbekiston Milliy paralimpiya qo'mitasi\nКеча Тожикистон чемпионатида 1-тур учрашувлари якунланди. Ҳамюртимиз Нодирбек Ибрагимов фаолият олиб борадиган “ЦСКА-Помир” жамоаси ўз майдонида Маъмур Икромов, Санжар Рихсибоев ва Андрей Сидоров тўп тепадиган “Хўжанд”ни қабул қилди.\nҚизиқарли ва голларга бой тарзда кечган беллашувда меҳмонлар 3:1 ҳисобидаги ишончли ғалабани қўлга киритди. Эътиборлиси, “Хўжанд” жамоасининг илк голига айнан юртдошимиз Андрей Сидоров муаллифлик қилди. Қайд этиш жоиз, ўзига хос ўзбек дербисида ҳар тўрттала легионеримиз асосий таркибда майдонга тушди.\nТожикистон чемпионати / 1-тур\n“ЦСКА-Помир” (Душанбе) – “Хўжанд” (Хўжанд) 1:3\nГоллар: Андрей Сидоров, 45 (0:1), Хуршед Бекназаров, 63 (0:2), Шодибек Ғаффоров, 76 (1:2), Манучехр Аҳмедов, 90+2 – пенальтидан (1:3).


Навальнийга хайрихоҳ православ руҳонийси Россияни тарк этишга мажбур бўлди\nМухолифатчи Алексей Навальнийга хайрихоҳлик билдиргани ортидан диний хизматдан бўшатилган руҳоний Георгий Сухобокий январь ойи охирида Россиядан Польшага кўчиб кетган. Бу ҳақда у “Можем объяснить” телеграм-каналига сўзлаб берган.\nСухобокийга кўра, у ижтимоий тармоқларда Мелекес епархияси епископи Диодорни танқид қилганидан сўнг таҳдидли мактублар олгани туфайли Россияни тарк этган.\nРуҳонийнинг айтишича, епархия ходимлари унинг эшиги тагида пойлоқчилик қилиб, оиласининг тинчини бузганлар, яқинлари ва дўстларига хат йўллаб, унинг лаънатлангани ва кейинги авлодларига ҳам лаънат тегиши ҳақида ёзганлар.\nСухобокий бир томондан поляк бўлгани ва бу тилда эркин сўзлаша олгани сабабли Польшани танлаганини айтган.\nҲозирда у ўзига иш қидирмоқда. Руҳонийнинг The Insider нашрига маълум қилишича, Польша православ черкови Москва билан ораси бузилишидан чўчиб, уни хизматга олмаган. “Путин режими қулаганидан сўнг Россияга қайтаман ва руҳоний сифатида хизмат қилишда давом этаман”, деган Сухобокий.\nУ ўтган йили октябрида Ульянов вилоятидаги Мелекес епархияси нашриёт бўлими мудири ва матбуот котиби лавозимларидан бўшатилган эди. Бу воқеадан аввалроқ у ижтимоий тармоқда Навальнийнинг Андрей Сахаров номидаги мукофот билан тақдирлангани ҳақида пост ёзиб, илгари мухолифатчини танқид қилган бўлса, эндиликда “унинг қўлини сиқишга тайёр”лигини билдирган.\nНоябрь ойида эса Сухобокийнинг черковда хизмат қилиши тақиқланиб, епископ Диодор “эътиқодини даволаши” учун уни монастирга жўнатишга буйруқ берган, аммо руҳоний монастирга боришдан бош тортган.\nШундан сўнг унга ҳатто черковга бориш ман этилган. Сухобокий устидан тушган шикоят важидан бир неча бор полицияга чақирилган. Шикоят муаллифи уни диндорларнинг ҳис-туйғуларини таҳқирлашда айблаган.


Қирғиз-ўзбек чегарасининг берк қолаётгани Сўх эксклавидаги ҳаётни фалажлаб қўйди\n70 минг аҳолиси бўлган Cўх тумани Қирғизистон ҳудуди ичкарисида жойлашган\nЎзбекистоннинг Фарғона вилоятидан Қирғизистоннинг Боткен вилоятига ўтиш нуқталари бутунлай беркилгани Ўзбекистоннинг Сўх эксклавидаги аҳоли ҳаётини фалажлаб қўйди. Бу ҳақда Озодликка сўзлаб берган сўхликларга кўра, охирги уч ҳафта ичида аҳолиси 70 мингдан зиёд бўлган туманда кундалик озиқ-овқатлар нархи қимматлашган, туман бозорларида мевалар етишмовчилиги кузатилмоқда.\nОзодлик суҳбатлашган сўхликлар Қирғизистон орқали Ўзбекистон ҳудудига август ойи охиридан буён умуман ўта олмаётганликларидан шикоят қилишди.\nУларга кўра, Ўзбекистон ҳудудида бўлган сўхликлар ҳам, ўз уйларига қайта олмай, сарсон бўлишмоқда.\nСўх туманида истиқомат қилувчи А.Б (исми Озодликка маълум) туман аҳолиси деярли бир ойдан буён Ўзбекистоннинг бошқа ҳудудларига ўта олмаётгани ва бу ҳолат нарх-наволарга таъсир кўрсатганини айтди.\n"Оладиган нарсанинг ўзи йўқ. Битта беш литрлик ёғни 36 минг сўмга олардик. Ҳозир 45 мингдан 52 минг сўмгача олаяпмиз. Меваларни Фарғона шаҳридан олиб келишарди. Ҳозир йўллар берк бўлгани учун магазинларда, тўғриси, нарса қолгани йўқ," деди А.Б.\nСўхлик нафақадаги ўқитувчи Набижон Раҳматов туманга маҳсулот етиб келмаётганини айтди.\n"Мана Ҳайит арафаси бозорга борсангиз истаган нарсангиз йўқ. Мева қолмаяпти. Кўпини Фарғона шаҳридан олиб келардик, энди эса йўқ. Бугун 43 минг сўмга 5 литрлик баклашкада ёғ олдим. Давлат нархида буни арзонга олардик, ҳозир келмаяпти," дейди Набижон Раҳматов.\nСўх тумани Чашма қишлоғида истиқомат қилувчи Камолиддин Азизовнинг айтишича, янги ўқув йили бошланганидан бир ҳафтадан кўпроқ вақт ўтган эса-да, ўрта махсус ва олий таълим даргоҳлари талабалари Ўзбекистон ҳудудига ўта олмаётирлар.\n"Республикамизнинг Тошкент, Самарқанд, Андижон, Фарғона, Қўқон, Марғилон ва Қувасой шаҳарларида юзлаб сўхлик талаба-ёшлар турли олий, умумтаълим ва ўрта-махсус коллежларида таълим оладилар. Бугунга келиб, чегара ёпиқ бўлгани учун улар Сўхдан чиқолмасдан турибдилар. Ҳамма ҳайрон. Ким нима қилишини билмасдан, сарсон-саргардон. Энг ачинарлиси шундаки, ҳеч ким, ҳеч нарсани билмайди. Эрта тонгдан кечгача одамлар бир-бирларига фақат битта савол билан мурожаат қилишади: йўл қачон очиларкан?" дейди Камолиддин Азизов.\nҲажга айланма йўллар билан\nОзодликка маълум бўлишича, 2 сентябрда Ҳаж зиёратига йўлга чиққан 13 нафар сўхлик чегаралар ёпиқ бўлгани учун айланма йўллар билан Ўзбекистон ҳудудига ўтишга мажбур бўлган.\nУлардан бир нафари - 46 ёшли Абдусалом Назиров қирғиз чегарачилари томонидан қўлга олинган.\nЯқинларининг Озодликка маълум қилишларича, қирғиз чегарачилари ҳозирда уни чегарадан ноқонуний ўтишга уринишда айбламоқда.\nАммо, Озодлик ҳодиса юзасидан қирғиз расмийларидан маълумот ололмади.\nСўх тумани ҳокими Таваккал Раҳимов Озодлик суҳбатлашган сўхликлар шикоятини "асоссиз", дея рад этди.\nУнга кўра, Ўзбекистон ва Қирғизистон ўртасидаги чегараларнинг беркитилгани Сўхликлар ҳаётига таъсир кўрсатгани йўқ.\nСўх ҳокими Таваккал Раҳимов билан суҳбат\n"Ҳеч қанақа нарх-наво ошгани йўқ. Озиқ-овқатлар етарли, нормально," деди Сўх тумани ҳокими.\nУ ўзбек-қирғиз чегарасининг қачон очилиши унга маълум эмаслигини айтди.\n"Чегара бизга боғлиқ эмас. Сизлар яхши биласизлар буни, - дея илова қилди Таваккал Раҳимов. - Халқ қийналгани йўқ, ҳаммаси яхши яшаяпти."\n22 августдан Ўзбекистон ҳукумати мамлакат мустақиллигининг 25 йиллиги байрами арафасида қўшни давлатлар¸ хусусан¸ Қирғизистон билан ўзаро чегараларини бир томонлама ëпишга қарор қилди.\nБу қарорнинг хавфсизликни таъминлаш мақсадида олингани айтилди.\nҚирғизистон Давлат чегара комитети матбуот хизмати раҳбари Сажира Чоколаева Озодлик билан суҳбатда 3 сентябрдан бошлаб Бишкек ҳукумати чегараларни номаълум муддатга ëпиб қўйганини маълум қилди.\nСажира Чоколоева чегараларнинг 22 августдан Тошкент қарори билан¸ 3 сентябрдан бошлаб¸ Бишкек қарори билан ëпилгани ва ўзбек-қирғиз ватандошлари учун ўзаро ўтиб-қайтишнинг қачон очилиши номаълум эканини билдирди.\nОзодлик суҳбатлашган кузатувчилар¸ қирғиз томонининг 3 сентябрдан бошлаб чегаралардаги ўтиш-қайтишни тўхтатиб қўйганини икки ҳукумат ўртасидаги баҳсли ҳудуд - Унгартепага боғлашади.


Ўзбекистон Ёзувчилар уюшмаси » Шавкат Мирзиёев: Ҳиротга боришни, улуғ бобомизни зиёрат қилишни орзу қилардим\nАсосий Адабий ҳаёт Шавкат Мирзиёев: Ҳиротга боришни, улуғ бобомизни зиёрат қилишни орзу қилардим\nШавкат Мирзиёев: Ҳиротга боришни, улуғ бобомизни зиёрат қилишни орзу қилардим\n2017 йилнинг 3 феврали. Қишнинг қорли, бирмунча совуқ куни эди. Сўзлаётганимизда оғзимиздан буғ эмас, юрак ҳовуримиз ташқарига ўрлаётгандай бўларди гўё. Қаҳратон забтига қарши ўлароқ томиримизда қайноқ қон югурарди. Чунки биз, бир гуруҳ ижодкорлар, устозларимиз билан биргаликда, Алишер Навоий номидаги миллий боғда Президент Шавкат Мирзиёев билан учрашувга, жонли мулоқотга тўпланган эдик.\nПрезидент белгиланган пайтда келиб, бирданига асосий масала – адабиётга ғамхўрлик қилиш, шоир-ёзувчиларга зарур шарт-шароит яратиш бўйича аниқ, ҳаётий таклифларини ўртага ташлади. Ижод аҳлига доир долзарб масалаларни бирин-кетин тилга оларкан, ҳар гал юрагимиз ҳаприқар, биз айтишга ийманиб турган муаммоларни Президент шундоғам биларкан, деган ўйдан юрагимиз ёришарди.\nКўп ташаббуслар қатори Алишер Навоий номидаги Миллий боғ ҳудудида Адиблар хиёбонини ташкил этиш ҳамда Ёзувчилар уюшмасига янги, замонавий бино қуриб бериш вазифаси ҳам белгиланди.\n2017 йилнинг 18 апрели. Мазкур вазифани амалга оширишга қаратилган Президент қарори эълон қилинди.\nВа… қурилиш ишлари бошланди!\nБинонинг чизмаси тайёр бўлганида, кўзимиз яшнаб ҳаяжонланганимиз, “наҳотки оқ қоғоздаги шу чизгилар тўлиқ амалга ошса!?” деб бир-биримиз билан фикр алмашганларимиз эсимизда. Кейин азамат экскавторлару булдозерлар, оғир юк машиналари ишга тушди. Бинонинг ўрни қазилиб, пойдевор кўтарилди. Деворлар тикланди. Том ёпилиб, иншоотнинг ичу ташига безак берилди. Бу жараёндаги ҳар бир ўзгаришни эшитиб, табиийки, хурсанд бўлардик – бинога эмас, бизнинг кўнглимизга нақшу безак солинаётгандай эди.\nПрезидент билан учрашувимиздан сўнг, оз эмас-кўп эмас, роппа-роса ўн ойу ўн кун ўтди – 2017 йилнинг 23 декабри. Яна бир гуруҳ ижодкорлар билан Миллий боғга, аниқроғи, Адиблар хиёбонидаги Ёзувчилар уюшмасининг янги биносига келдик.\nПрезидентимиз қурилиш якуни билан танишиб, шу аснода ижодкорлар билан диллашишни ният қилган экан.\nНурдан тиклангандек таассурот қолдирувчи муҳташам бинонинг кираверишида, ҳазрат Алишер Навоийнинг сиймоси акс этган ва ҳикматли сўзлари ёзилган фойеда Президентимиз билан юзма-юз келдик.\nМамлакатимиз раҳбари жуда жонли, равон оҳангда адабиётнинг жамиятдаги юксак ўрни ҳақида сўз бошлади. Бугун одамларимизнинг қонини тозалашимиз керак, – деди Президент образли қилиб, – бу маънавий тозариш жараёнида адабиётнинг ўрни беқиёс. Адабиётга, китобхонликка катта эътибор қаратаётганимиз ҳам шундан. Бу борада адибларимизга суянамиз.\nМулоқот жараёнида Президент нафақат адабиёт, балки миллат тақдирига дахлдор бўлган энг долзарб вазифаларга ҳам тўхталиб, ёзувчи-шоирлар билан фикр алмашди. Хусусан, Ватанни ҳимоя қилиш, юрт мудофаасига доир муҳим фикрларини баён қиларкан, биз ҳам ўзимизни жанговар аскардай ҳис қилдик, ҳар бир ёзган асаримиз четдан кириб келаётган маънавий хуружга қарши қалқон бўлиб, фарзандларимизнинг онг шуурини, қалбини ҳимоя қилишга яраши даркорлигини англадик.\nПрезидентимиз бошчилигида янги бино билан яқиндан таниша бошладик. Аввало 150 ўринли фаоллар залига кирдик. Бу ерда ҳам самимий, жонли мулоқот давом этди. Юртимиз раҳбари ҳар бир ижодкорни жон қулоғи билан тинглаб, ўртага ташланган масалалар ечими бўйича ўз таклиф-ташаббусини баён қилди. Жумладан: Ёзувчилар уюшмаси фаолиятини замонавий асосда ташкил этиш учун керакли ҳужжатларни тайёрлаш; истеъдодли ва уйга эҳтиёжи бор ижодкорлар учун кўп қаватли уйлар қуриш, кейинчалик ҳам адибларга уй қуриш учун шаҳар марказидаги муайян жойларни банд қилиб қўйиш; Ялта, Кисловодск каби хориждаги нуфузли сиҳатгоҳларда бошқаларга ўрнак бўлаётган ижодкорларнинг бепул даволаниб, дам олишларини ташкиллаштириш; мамлакатимиздаги корхона ва ташкилотларга ижодкорларни бириктириб қўйиш ва йил давомида изчил ижодий учрашувлар уюштириш, уларнинг китобларини тизимли равишда чоп этиб-тарқатиш; адабий нашрларнинг юртимиздаги ҳар бир ўқув даргоҳига кириб боришини таъминлаш; қўшни мамлакатлар билан адабий алоқаларни кучайтириб, биргаликда адабиёт байрамларини ўтказишга йўл очиш…\nШу ўринда Президентимиз қўшни Афғонистоннинг Ҳирот шаҳригача темир йўл қурилиши режалаштирилаётганини айтаркан, биласизларми, бу – менинг кўп йиллик орзуим, керак бўлса, армоним эди, ёшлигимдан радио орқали Алишер Навоий ҳазратларининг ғазалларини эшитганимда, Навоий ҳақидаги асарларни ўқиганимда, Ҳиротга боришни, улуғ бобомизни зиёрат қилишни орзу қилардим; агар бугун биз, бобомизнинг авлодлари, издошлари у зотнинг қабрини зиёрат қилсак, шубҳасиз, бу мўътабар инсоннинг руҳи чексиз шод бўлади, деб ўйлайман, деди.\nШу лаҳзанинг ўзида ҳар биримиз ўзимизни ҳазрат Навоий мақбарасини зиёрат қилаётгандек тасаввур этиб, тўлқинланиб кетдик. Кўнглимиздан “Қанийди, бунинг имкони бўлса, шубҳасиз, ярим ҳаж савобини қўлга киритган бўлардик” деб ўйладик.\nПрезидентимизга эргашиб, бошқа хоналарни ҳам кўздан кечира бошладик. Борлиғимиз ҳаяжонга кўмилди. Иншоотнинг ҳар бир тарҳида ижод аҳлига ҳурмат, эъзоз, ғамхўрлик акс этиб турарди. Энг замонавий мосламалар билан жиҳозланган анжуман заллари, уюшманинг махсус кутубхонаси ва музейи, Ёзувчилар уюшмасининг маъмуриятига, ижодий кенгашлари ва нашрларига мўлжаланган ёруғ, шинам хоналар, сифатли мебеллару энг сўнгги русумдаги техник воситалар… Назаримизда, эртадан бу хоналарга кириб иш бошлайверсак бўладигандай эди. Аммо…\nАммо Президентимиз бизнинг нигоҳимиз илғамаган нуқталарга эътибор қаратиб, масъул шахсларга замонавий архитектура, қурилиш мезонларига доир саволлар берди. Бизга ҳайрат бағишлаган манзараларни Президентимиз янада кўркам, янада мукаммалроқ кўришни истаётганини англадик. Гўё ўз қараши билан мамлакатимиз раҳбари: “Ёзувчи-шоирларимиз бундан-да кўпроғига муносиб, бу камтар ва заҳматкаш инсонларга энг олий шарт-шароитни муҳайё қилишимиз шарт!” деяётгандай эди.\nБугунги ташрифимизни бинонинг очилиш маросими эмас, балки илк танишувимиз, деб биламан, – деди Шавкат Мирзиёев. – Янги биномизни баҳорнинг очиқ, ёруғ кунлари очсак, нима дейсизлар.\nТаклиф ҳаммага бирдай маъқул бўлди.\nПрезидентимиз уюшманинг янги биносидан сўнг Адиблар хиёбонида ўрнатилган Ҳамид Олимжон, Зулфия, Ғафур Ғулом, Озод Шарафиддинов, Эркин Воҳидов, Абдулла Орипов, Муҳаммад Юсуф каби эл севган ижодкорларга қўйилган ҳайкаллар билан танишди. Бу борада ҳам асосли таклифу тавсиялар, аниқ топшириқлар берилди.\nОчиғи, Президент билан кечган мулоқот жараёнининнг зоҳирий қисмини қоғозга туширяпман-у, учрашувнинг ботиний қисмини – руҳиятимизда рўй берган янгиланиш, Юртбошимиздан олган маънавий қувватимизни ифодалашга қаламим ожизлик қилаётгандай.\nУчрашувда Президентимиз адолат ва шукроналик тушунчасини ёнма-ён тилга олди. Бу бежиз эмас. Адолат бор жойда шукроналик муҳити бўлади. Эзгу ғоялар билан озиқланган адабиёт ўқувчини борлиққа, жамиятга адолат кўзи билан боқишга, шукр ҳисси билан яшашга ўргатади.\nАйтишларича, мустабид тузум даврида ноҳақликка учраб, руҳи синган маърифатпарварлардан бирига “Нега ёзмаяпсиз?” деб савол беришганида:\n“Ўт кўкармас, мева пишмас, бўлмаса сув томчиси,\nШоир шеърни қайдан олсин, бўлмаса илҳомчиси?!” – деб жавоб қилган экан. Дарҳақиқат, ижодкор кўнгли, мулоқот давомида Президентимиз кўп бора таъкидлаганидек, жуда нозик бўлади. Хайрихоҳлик, ғамхўрлик бўлмаса, ижод жараёнига Яратган томонидан инъом этилган ноёб ҳодиса деб қаралмаса, ҳар қандай қобилият сўниб кетиши мумкин.\nБугун – нафақат ижод аҳли, оддий юртдошларимиз ҳам илҳомланиб, тўлиб-тошиб юрган кунлар. Ҳар лаҳзада кўнглимизда, руҳиятимизда янгича шавқ, шижоат тўлқини ҳосил бўляпти. Бу ҳайрату ҳаяжон тўлқинлари энди пишиқ, яхши асарларга айланмоғи зарур. Зеро, меҳр билан парвариш қилинган мевали дарахтдан, алалоқибат, мўл ҳосил кутилади.\nАдиблар хиёбони, Ёзувчилар уюшмасининг янги биноси – бизнинг тийнатимизда, қалбимизда бунёд бўлаётган нурли маънавият қасрининг моддий кўриниши. Тобора кўркамлашиб бораётган бу муборак маскан нафақат пойтахтимизнинг, бутун мамлакатимизнинг маърифий марказига айлангусидир.\nЁзувчилар уюшмаси аъзоси


Табиатриг мироси - Parstoday\nиюл 29, 2018 13:05\nАтроф-муҳит деб табиат олами ва ундаги тирик мавжудотга айтилади. Табиий муҳитда ташқи физикавий омиллар ва ундаги барча тирик организмларни ӯзаро зич алоқада бӯлишлари атроф-муҳитни ташкил этади. Бошқача айтганда, атроф-муҳит инсонни қамраб олган ҳар қандай табий омил, жумладан, ҳаво, сув, атмосфера, тупроқ, ӯсимликлар, ҳайвонот ва шунга ӯхшаш унсурларга айтилади. Атроф-муҳит тушунчаси ҳар давлатда унга қоил бӯлган ӯрнига биноан, турлича.\nИслом ва саломатлик\nЯнвар 02, 2018 15:26\nОна сути таркибида фарзанд соғлом улғайиши, тетик ва баркамол вояга етиши учун зарур бўлган юздан зиёд микроэлемент мавжуд эканлигини бугунги замонавий илм-фан тасдиқлайди. Сунъий озиқлантириладиган гўдаклар эмизиладиган болаларга нисбатан ўлим хавфига ўн тўрт баравар кўпроқ дучор бўлиши аниқланган. Шунингдек, болани кўкрак сути билан озиқлантирадиган оналарда сут бези саратони касаллиги келиб чиқиши хавфи камаяди.\nсентябр 25, 2017 10:35\nҲозирги кунда сув -ботқоқ худудлари экосистемасининг инсоният учун аҳамияти ошиб бормоқда. Сув -ботқоқ худудлари бутунжаҳон куни – комплекс экосистемалар ва унда яшовчи камёб турдаги ўсимликлар ва ҳайвонларнинг йўқолиб кетишининг олдини олишда ёрдам беради.\nсентябр 25, 2017 10:31\nҒарбий Озарбойжон кичик кӯллари Эроннинг ғарбий қисмида жойлашган бӯлиб, қушларнинг кӯчиш маҳалидек танилади. Шу сабабли жаҳон бӯйлаб қушларнинг турар ва яшаш жойи деб ҳисобланади. Минтақадаги 30 дойимий кичик кӯл турли экосистемаси қушларнинг яшаш жойларидан гӯзал бир манзарани вужудга келтирган.\nсентябр 24, 2017 15:48\nсентябр 24, 2017 15:42\nБужоқ Киёшаҳр кичик кӯли Хазар денгизидаги балиқларнинг тухум қӯйишлари учун муносиб шароитларни муҳайё этган. Шунингдек сувда сузувчи қушларнинг қишлаши учун ҳам Бужоқ Киёшаҳр кичик кӯли муносиб маконга айланган.\nсентябр 24, 2017 15:35\nНайрез кичик кӯлига етиб бориш учун Форс вилоятига боришга тӯғри келади. Форс вилояти чиройли кичик кӯлларга эга бӯлиб, Нарез кичик кӯли Шероз тарихий шаҳрининг шарқий қисмида жойлашган. Найрез кичик кӯли атрофидаги тоғларда писта ва бодом дарахтлари ӯсади. Кӯл ёнидаги пастликларда эса кенг майдонда боғлар мавжуд.\nсентябр 24, 2017 15:16\nФорс кӯрфази қирғоқларида нефт ва газ манбаларининг кӯплиги сабабли халқаро даражада стратегик муҳим минтақа саналади. Табарий, Масъудий ва Яъқубий каби исломий таърихшунослар ва география илмининг билимдонлари ӯз китобларида унинг номини "Форс кӯрфази" деб атаб,исломдан олдинги даврларда ҳам бу жойлар Эронга таалуқли эканлигини таъкидлашган.\nсентябр 24, 2017 15:12\nФорс кӯрфази 230 минг квадрат километр масоҳатида жойлашган бӯлиб, Ҳурмуз бӯғози орқали Ҳинд океанига йӯл топган. Форс кӯрфази иссиқ ва қуруқ иқлимли минтақада жойлашган. Форс кӯрфази жанубидаги ҳароратнинг иссиқлиги ёз фаслида баъзан 37 даражага етади. Иссиқ ҳаво кӯтарилиши билан сувнинг бухор бӯлиши бир йилда 140 миллион литрга етади.


Ижтимоий тармоқларда тарқалган “Аёллар: Э.Боситхонова ва Т.Худойбергенов олдида берган ваъдасини Зомин ҳокими бажармаяпти” номли хабарга расмий муносабат » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » Ижтимоий тармоқларда тарқалган “Аёллар: Э.Боситхонова ва Т.Худойбергенов олдида берган ваъдасини Зомин ҳокими бажармаяпти” номли хабарга расмий муносабат\n07 март 2020 йил\n2020 йил 3 март куни ижтимоий тармоқларда Зомин тумани “Халқабод” МФЙ Чаманзор кўчаси 1-уй 2-хонадонда яшовчи Ҳайитгул Алтмишеванинг уй-жой олиш бўйича ва иш билан таъминлаш борасида Зомин тумани ҳокими берган ваъдасини бажармаётганлиги тўғрисидаги ҳамда “Ш.Рашидов” маҳалласида яшовчи Дилноза Маматқулованинг яшаб турган уйини таъмирлаш учун ёрдам сўраганлиги, мурожаати эса ҳал этилмаганлиги тўғрисида хабарлар тарқалди.\nУшбу ҳолат туман ҳокими А.Абдуғаниевнинг шахсан назоратига олиниб, батафсил ўрганилди. Ўрганишлар давомида қуйидагилар маълум бўлди.\nФуқаро Ҳайтгул Алтмишева 2019 йил 7 декабрь куни Хотин-қизлар қўмитаси собиқ раиси Элмира Боситхонованинг ҳамда 2019 йил 14 декабрь куни Ўзбекистон Республикаси Президенти маслаҳатчиси Т.Худойбергеновнинг Зомин туманида ўтказилган сайёр қабулларида иштирок этган ва уй-жойга муҳтожлигини айтган.\nҚабул давомида, Президент маслаҳатчиси томонидан фуқаро Ҳ.Алтмишевага янги қурилаётган арзон уйлардан бири ажратилишини ҳамда ушбу уйнинг бошланғич тўлови туман ҳокимлиги ҳисобидан тўлаб берилишини билдирган.\nБугунги кунда, Ҳ.Алтмишева Ўзбекистон Республикаси Президенти маслаҳатчиси Т.Худойбергенов топшириғига асосан туман ҳокимлиги томонидан арзон уй-жойлар ажратилиши бўйича ижтимоий ёрдамга муҳтож ва оғир турмуш шаройитида яшовчи хотин-қизлар рўйхатига киритилган. Лекин, ҳозирда Зомин тумани ҳудудида бунёд этилиши режалаштирилган янги арзон уй-жойлар қурилииши вақтинча тўхтатилган.\nЗомин тумани ҳокимлиги кейинчалик туманда қурилиши режалаштирилган арзон уй-жойлар битганидан сўнг, улардан бири фуқаро Ҳ.Алтмишевага ажратилиши ва уйнинг бошланғич тўлови туман ҳокимлиги томонидан тўлаб берилишини кафолатлайди ва бу борадаги берилган ваъда бўлиб ўтган сайёр қабул баённомасига киритилганлигини маълум қилади.\nШунингдек, тармоқларда тарқалган хабарда фуқаро Ҳ.Алтмишева “Менга 2020 йилда уй-жой бериладиганлар рўйхатига исмингиз киритилди, дейишди. Лекин, 2 ойдан бери қўлимга бирорта қоғоз беришмади”, дея норозилик билдирган. Бунинг сабаби эса, фуқаро Ҳ.Алтмишева уй-жой олувчи хотин-қизлар рўйхатига киритилган бўлса-да, бугунги кунга қадар туман ҳокимлиги масъул ходимлари томонидан сўралган зарур ҳужжатларни тақдим этмай келаётганлигида.\nШунингдек, яна Ҳ.Алтмишева ишга жойлашиш борасида туман ҳокимлигига бир неча марта мурожаат қилганлигини, лекин бу борада ҳам бирор бир натижа бўлмаганлигини билдирган.\nБугунги кунда, Ҳ.Алтмишеванинг ногиронлиги ҳисобга олиниб туман ҳокимлиги ва маҳалла томонидан доимий тарзда ёрдам пуллари ажратилиб келинмоқда. Хусусан, фуқаро Ҳ.Алтмишевага туман ҳокимлиги томонидан 2019 йилнинг 15 январида 2,5 млн. сўм ҳамда 2019 йилнинг 13 февралида 4 млн. сўм миқдорида моддий ёрдам пуллари ажратилган. Шунингдек, “Халқоб” МФЙ томонидан 2018 йилнинг август ойидан буён бугунги кунга қадар кам таъминланган оилалар учун бериладиган моддий ёрдам пуллари мунтазам равишда бериб келинмоқда. Ҳ.Олтмишева 2018 йил тумандаги бир гуруҳ хотин-қизлар билан биргаликда Самарқанд шаҳрига саёҳатга юборилган, ҳаражаталар тўлиқ Зомин тумани ҳокимлиги томонидан тўлаб берилган. 2019 йил июль ойида эса, туман ободонлаштириш бошқармаси томонидан Ҳ.Алтмишеванинг ошхонасига 8 кв.м ҳажмда пол ётқизилиб, ошхона анжомлари учун жавон олиб берилган. Шунингдек, тумандаги “Trust electronics” МЧЖ томонидан йил давомида, байрамлар муносабати билан 300.000 сўм миқдорида моддий ёрдам ва озиқ-овқат маҳсулотлари тақдим этиб келинмоқда. Зомин тумани ҳокимининг 2020 йил 8 январь куни “Trust electronics” МЧЖга йўллаган 02-005-сонли хатига асосан Ҳ.Алтмишева Наврўз байрамида бир марталик озиқ-овқат маҳсулотлари билан таъминланиши ҳам кўзда тутилган.\nБундан ташқари, туман ҳокимлиги томонидан Ҳ.Алтмишеванинг қизи Алтмишева Мухлисанинг Ёшлар иттифоқи Зомин тумани кенгаши томонидан йўлга қўйилган фан тўгаракларига бепул бориши таъминланган. Ҳозирги кунда Мухлиса Алтмишева “Ментал арифметика” фан тўгараги ўқувчиси ҳисобланади.\nХабарда келтирилганидек ҳозирда Ҳ.Алтмишева ишсиз эмас. Туман ҳокими А.Абдуғаниев ташаббуси билан Ҳ.Алтмишева Зомин тумани Ободонлаштириш бошқармаси бошлиғининг 2020 йилнинг 6 январидаги 2/1-сонли буруғига асосан “чиқиндиларни қўлда йиғувчи” вазифасига ишга қабул қилинган ҳамда “Халқобод” МФЙ томонидан Аҳоли бандлигига кўмаклашиш маркази билан тузилган шартномага асосан доимий равишда жамоат ишларига жалб қилиниб келинмоқда.\nИжтимоий тармоқларда тарқалган хабарнинг иккинчи қисмида Зомин тумани “Ш.Рашидов” МФЙда яшайдиган биринчи гуруҳ ногирони, 38 яшар Дилноза Маматқулованинг мурожаати келтирилган.\nҲақиқатдан ҳам Д.Маматқулова шу йилнинг 29 февраль куни Зомин тумани ҳокими А.Абдуғаниевнинг қабулида бўлиб, яшаб турган уйини таъмирлашда амалий ёрдам сўраган. Туман ҳокими А.Абдуғаниев Д.Маматқулованинг мурожаатини тинглаб, мурожаат 2020 йил 29 февральдаги қабул баённомасига киритилганини, унинг мурожаати тегишли ишчи гуруҳ томонидан бориб ўрганилгандан сўнг, муаммо ижобий ҳал этилиши тушунтирган.\nШунингдек, хабарда фуқаро Д.Маматқулова бир неча йилдан буён чала битган уйини битириш учун туман ҳокимлигидан ёрдам сўраётганлигини, лекин ҳеч қандай амалий ёрдам кўрсатилмай келинаётганлигини айтган.\nЎрганишлар натижасида шу нарса маълум бўлдики, фуқаро Д.Маматқулова яшаб турган хонадонини том қисмини ёпишга ёрдам сўраб 2018 йилнинг август ойида Ўзбекистон Республикаси Президенти виртуал қабулхонасига мурожаат қилган. Ушбу мурожаати Зомин тумани ҳокимлиги томонидан қаноатлантирилиб, Д.Маматқуловага 40 дона шифер ва 20 дона страпела етказиб берилган. Бундан ташқари, 2018 йилда туман ҳокимлигига қилган мурожаатидан кейин Д.Маматқулованинг яшаб турган уйи ховлисига 36 мт3 миқдорида шағал тўкиб берилган.\nШунингдек, Д.Маматқулова Жиззах вилояти ҳокимининг 2019 йил 27 апрелда Зомин туманида бўлиб ўтган сайёр қабулида иштирок этиб, вилоят ҳокимидан “Ш.Рашидов” МФЙдаги яшаб турган уй-жойининг кадастр ҳужжатларини расмийлаштиришда ёрдам сўраган. Д.Маматқулованинг ушбу мурожаати ҳам қаноатлантирилиб, Зомин тумани кадастр бошқармаси мутахассислари томонидан ҳужжатлар расмийлаштирилиб берилган.\nД.Маматқулованинг навбатдаги, 2020 йилнинг 29 февраль куни Зомин тумани ҳокими А.Абдуғаниевга қилган мурожаати ҳам тегишли тартибда рўйхатга олинган бўлиб, ишчи гуруҳ томонидан ўрганилгандан сўнг, қай тарзда ёрдам кўрсатиш масаласи ҳал этилиши режалаштирилган.\nЎзбекистон Республикасининг “Жисмоний ва юридик шахсларнинг мурожаатлари тўғрисида”ги қонунининг 28-моддасида “Ариза ёки шикоят масалани мазмунан ҳал этиши шарт бўлган давлат органига, ташкилотга ёки уларнинг мансабдор шахсига келиб тушган кундан эътиборан ўн беш кун ичида, қўшимча ўрганиш ва (ёки) текшириш, қўшимча ҳужжатларни сўраб олиш талаб этилганда эса, бир ойгача бўлган муддатда кўриб чиқилади”, – дея қатий белгилаб ўтилган.\nФуқаро Д.Маматқулова 2020 йилнинг 29 февраль куни туман ҳокими қабулида бўлиб, ҳали ўзининг мурожаати юзасидан ишчи гуруҳнинг ҳеч қандай хулосаси билан танишмасдан, мурожаат муддати келишини кутмасиданоқ, яъни, 2 март куни ўзини гўёки мурожаат натижасидан норози фуқаро сифатида ижтимоий тармоқларда кўрстаган.\nЗомин туманидаги фуқаро Ҳусния Салоҳиддинованинг иддаолари ўринсиз бўлиб чиқди\nЗомин туманидаги муштлашганларнинг ота-оналари ҳамда жанжал ташкилотчиси жавобгарликка тортилган\nЗафаробод туманидаги ижтимоий тармоқда тарқатилган хабар асоссиз бўлиб чиқди


Жим Кэрри суд олдида жавоб беради\n15:45 / 02.06.2017\n«Ниқоб» ва «Трумэн томошаси» фильмлари қаҳрамони Жим Керри дугонасининг ўлимида айбланиб, суд олдида жавоб беради. Чунки, суд маҳкамаси марҳума қариндошларининг аризани эътиборсиз қолдириш сўровини рад этди.\n30 ёшли асли ирландиялик Кэтриона Уайт Лос Анжелесда яшаб, визажист сифатида ишлар эди. 2015 йил сентябрь ойида унинг ўз уйида жасади топилди. Махсус ўрганишлар натижасида аниқланишича, аёл рецепт бўйича бериладиган дорилардан кўп ичиб вафот этган. Уайтнинг ўлими расман ўз жонига қасд қилиш деб тан олинган.\nУайтнинг онаси Бригид Суитман ҳамда марҳума билан бирга яшамайдиган турмуш ўртоғи Марк Бёртон 55 ёшли актёрни судга бериб, Жим Кэррини Уайт учун дориларни харид қилиб берганликда айблашди. Лос Анжелес олий суди ҳаками эса, Кэррининг адвокати Рэймонд Баучернинг ушбу айбловларга «ваҳшиёна» ва «ёмон» деб таъриф берганига қарамай, суд ишини тўхтатмасликка қарор қилди.\nСудья Дейрдре Ҳилл жараён бошланишини 2018 йил 26 апрелга белгилади. Суд тортишувлари 20 кунлар давом этиши тахмин қилинмоқда. Суд эшитувларидан сўнг, журналистларга фикрини билдирган адвокатга кўра, суд жараёни актёр учун жуда оғриқли бўлади, чунки Жим Уайт хонимни жуда яхши кўрган.\nБёртоннинг актёрга нисбатан ўтган йили берган аризасида таъкидланишича, «Кэрри кўрсатилган дориларни ноқонуний тарзда олган ва шу билан Калифорния штати қонунчилигини ҳам бузган». Бундан ташқари, актёр «Уайт хонимнинг бевақт фожиали ўлимида жавобгарлигини ва иштирокини яширишга уринган».\nКэррининг ўзи ҳар қандай айбловларни инкор этмоқда. Унинг, ўзига нисбатан шундай ариза топширилганини билгач, матбуот учун берган баёнотида шундай дейилади:\n«Қандай даҳшатли шармандалик. ... Мен шу одамнинг адвокати билан бу масалани жуда осонлик билан юзма-юз гаплашиб бутунлай ҳал қилишим мумкин эди. Бироқ, ҳаётда шундай ҳолатлар бўладики, дунёнинг ёвузликларига қарши курашиш ва ўз обрўйингни ҳимоя қилишинг керак бўлади. Мен, мени ва мен ёқтирган аёлдан ўз мақсадларида фойдаланишларини шундай, жазосиз қолдирмоқчи эмасман. Кэт муаммоси бизнинг учрашувимиздан анча аввал бошланган эди ва унинг шу тарзда фожиали тугашини ҳеч ким айта олмасди. Умид қиламанки, қачонлардир одамлар уни тинч қўйишади».\nЖим Керри Кэтриона Уайт\nТонгги хабарлар: Бранжелина ажралмоқда, Skype’нинг барча версиялари ўчирилади, Арманистонда Мустақиллик куни ва бошқа энг қайноқ янгиликлар\nЖим Керри собиқ маъшуқасининг ўлимига алоқадорлигини рад этмоқда


27 июн 2022, Тошкент вақти: 01:35\nАсака деҳқон бозори ёпилганига 20 кун бўлди, лекин реконструкция ишлари ҳануз бошланмади.\nАсакалик савдогарлардан бири Озодлик билан суҳбатда агар ҳокимлик уларнинг талабини бажармаса Тошкентга, президент девонига шикоят қилажакларини айтди.\n- Бизни деҳқон бозоримизга қайтаринг деб юздан ортиқ тадбиркор кеча ҳокимликка бордик. Бизни чеккароқ жойга кўчирган, у ерда савдо умуман йўқ, "Асака дехқон бозорига қайтаринг ёки Тошкента арз қилиб борамиз", дедик. Ҳокимни ёрдамчиси бизга “ҳаммаси яхши бўлади”, “ҳаммаси яхши бўлади” деди, лекин ҳалигача натижа йўқ. Бозорни бузилишига ҳали ҳокимни қарори ҳам чиқмаган экан, чиқмаган карорга бизни кўчириб ташлашибди, - дейди асакалик тадбиркор.\nАндижоннинг Асака тумани марказидаги деҳқон бозорида реконструкция ишлари бошланиши сабаб қилиб кўрсатилиб, бозор 11 май куни ёпилиб, савдогарлар туман чеккасидаги “Тасанно” савдо мажмуасига қўчирилган.\nАсака тумани деҳқон бозорининг реконструкция учун ёпилгани ҳақидаги Андижон бозорлар уюшмасининг эълони.\nАсакалик бошқа бир савдогар "Тасанно" деб аталувчи савдо мажмуасида умуман шароит йўқлигини айтади.\n- Бозорни қайта реконструкция қиламиз деб, бизни отхонага кўчириб қўйди. Тадбиркорлар кунда жанжал қилишяпти ҳоким ва налог билан. Стадионга ўхшаган ерда савдо қиляпмиз, ёпиқ жойи йўқ, 40 даража иссиқ, ўзингиз ўйланг, нарсалар 10 соатга бормасдан ачиб қоляпти. Бу ерга кирган одам гангиб қолади. Мева-чевани олдида товуқни еми ҳам турибди, товуқни емини олдида ун ҳам турибди, нон ҳам турибди. Олдинги бозорда тартиб бор эди, - дейди асакалик савдогарлар.\nАсака тумани ҳокимиятининг Озодлик боғланган расмийси бозор ҳокимнинг қарори билан кўчирилганини айтди.\n- Бу ишлар - бозорларни тартибга солиш бўйича бутун республикада кўрилаётган чораларнинг бир қисми. Бозор реконструкция бўлади. Одамларга яхши шароит яратиш мақсадида бўляпти бу. Бу ерда нафақат савдогарларга, балки ҳаридорлага ҳам шароит бўлади. Шунинг учун вақтинча тепадаги бозорга кўчирдик. Олти ойларда битади, сал сабр қилишса ҳаммаси яхши бўлади, - деди ҳокимлик мулозими.\nБундан аввал ҳам Ўзбекистоннинг бошқа вилоят ва туман марказларида бозорларнинг бузилиши тадбиркорларнинг кескин норозилиги манзарасида кечган эди.\nЎзбекистонлик сиёсатшунос Анвар Назиров мамлакат бўйлаб бозорларнинг бузилиши ҳукуматнинг ўйламасдан қилаётган тадбирларидан бири эканини айтади:\n- Нима учун тадбиркорлар билан гаплашмасдан, уларни фикрини ўрганмасдан ҳукумат бозорни бузяпти. Аҳир бу ижтимоий объектку?! Бу ерда нафақат тадбиркорларга иш яратилади, шаҳар аҳолиси, истеъмолчиларни фикрларини ҳам инобатга олиши керак эди. Ҳозир ҳукумат ўзини айтганини қиламан деб, ҳеч қайси томонни вақтида огоҳлантирмасдан бу ишни қилаётгани умуман ақлга сиғмайди, - дейди Анвар Назиров.\nБозор раҳбарияти эса, савдогарларнинг иддаолари асоссиз эканлиги, барча ишлар мамлакат Президентининг Деҳқон бозорларини реконструкция қилиш ва улар ўрнида замонавий савдо мажмуалари қуриш ҳақидаги 25 март кунги қарори қарори доирасида амалга оширилаётганини таъкидлаган.


Коронавирус дунёни бошқариш васвасасими? - Hidoyat.uz\nАсосий саҳифа Мақолалар Коронавирус дунёни бошқариш васвасасими?\nЧоп этилди Iyul 2, 2020 Коронавирус дунёни бошқариш васвасасими?da fikr bildirishni o'chirish\nЎтган йилнинг ноябридан бошлаб бутун дунёни коронавирус пандемияси ваҳимага солиб келмоқда. Даҳшатга солмасинми, ҳа деганча, бутун дунёга ёйилиб, 500 минг одамнинг ёстиғини қуритди, ҳали-бери ортга қайтадиганга ҳам ўхшамайди. Аксинча, тобора кенгроқ қулоч отиб боряпти. Уни енгганига ишонган давлатлар чучварани хом санаган эканмиз, дея қайтадан карантин жорий қилмоқда. Боз устига Хитойдан яна ҳозиргисидан ҳам хатарлироқ янгича турлари пайдо бўлиб “экспорт”га тайёрланаётгани ҳақида хабарлар тарқалиб турибди.\nКоронавирусни инсоният тарихидаги энг хатарли ўлат деб айтиш мумкин. Чунки тарихда бўлиб ўтган ўлатлар бир қишлоқ, шаҳар, юрт, минтақа, узоғи билан бир неча қитъалар аро ёйилган. Коронавирус эса бутун дунёга, ҳатто Тинч Океани ўртасидаги оролларга ҳам етиб борди.\nАлҳисса, азизлар, ўлим шарпаси шундоққина ёнимизда кезиб юрибди. Лекин биз унинг исталган чоқда бўғзимизга чанг солишини ҳис қилиб турган бўлсак ҳам сира ўзгармаяпмиз. Муболағами? У ҳолда айтинг-чи, дилозорлик, фирибгарлик, ёлғончилик, ғийбатчилик, тарозидан, энидан-бўйидан уриш… камайдими?\nТарихий-бадиий китобларда ёзилишича, бурунги замонларда халқнинг бошига бир фалокат ёғилса, ўша фалокат одамларнинг кўзини очган, одамлар Раббини эслаб қолган, тавба-тазарру қилган, ўзаро жисплашган, бир-бирига меҳр-оқибатли бўлиб қолган. Бироқ бошқаларни қўятўрайлик, ҳимоячиларимиз бўлган жонажон мелисамиз коронавирус балоси ёғилиб турган чоқда бир неча одамни уриб ўлдирди. (19:52 / 30.06.2020. Президент Чироқчи ва Андижондаги воқеалар учун ички ишлар органлари раҳбарларини танқид қилди. Kun.uz)\nЯна уларнинг сиркаси сув кўтармаганига нима дейсиз? Шўрингиз қуриб, бехосдан азгина қитиқ-патига тегиб кетсангиз, бирданига кечирим сўрашингизни талаб қила бошлайди…\nКоронавируснинг пайдо бўлиш сабабларини ўрганган америкаликлар унинг Хитойда яратилгани, Ухандаги биолабораториядан сизиб чиққанини, хитойликлар эса АҚШнинг биологик қуроли эканини даъво қилмоқда. Олимлар унинг кўршапалакдан ёки денгиз ҳайвонларидан тарқалгани ҳақидаги назарияларни илгари сурмоқдалар.\nШу ойнинг бошларида Би-би-си мухбири Microsoft компанияси асосчиси Билл Гейтс билан уюштирган суҳбатда миллиардер миллиардлаб одамларга микрочип имплантация қилишни ва унинг ёрдамида Ер юзида ўзининг мутлақ ҳокимиятини ўрнатиб, аҳолини қисқартиришни режалаштиргани, бунинг учун унинг GAVI [Билл ва Мелинда Гейтс фонди ҳомийлигидаги Вакцина ва иммунизация бўйича глобал альянс] Covid-19 га қарши вакцина ишлаб чиқишни молиялаштирганига тўхталди. Суҳбатнинг видеоматериалида аҳолининг вакцина таъсирида сезиларли қисқаришини Билл Гейтснинг ўзи ҳам айтиб ўтди. Шу ва шунга ўхшаш манбалардан аён бўладики, Ер юзи аҳолисининг кўпайишини истамасдан уларнинг ҳар саккизтадан еттитасини ўлимга ҳукм қилаётганлар трансмиллий компаниялар экан. Албатта, уларнинг ортида ҳам кимлардир (?) бўлса керак.\nБу гапларнинг қанчалик ростлигини билмадиг-у, аммо неча ўн йиллардирки, геополитиклар аҳолининг кўпайиб бораётганидан хавотирга тушиб, урушлар, тошқинлар, зилзилалар, касалликлар каби одамларга қирғин келтирадиган нарсаларни ўйлаб топиш ҳақида бош қотираётгани бор гап.\nНима эмиш? Аҳоли кўпайиб кетса, озиқ-овқат танқислиги бошланармиш. Бу ғоя – қизғанчиқлик, очофатлик, худбинлик ғояси. Бундай ғояга қўшилганлар Чингизхондан ҳам, Гитлердан ёвуз, лекин ақли заиф, кўзи оч кимсалардир. Чунки одамларга ўлим тилаб тураркан, ажал ўзининг ёқасига чанг солганини билмайдилар.\nУлар яна бир хусусиятга эътибор бермайдилар. Сайёрамиз аҳолиси унчалик кўп бўлмаган йилларда аҳолининг моддий таъминоти унчалик зўр бўлмаган. Масалан, 1927 йили Ер юзида икки миллиард, яъни бугунги кундагидан қарийб тўрт баробар кам аҳоли яшаган. Лекин одамларнинг еб-ичиши бугунгининг ярмича ҳам бўлмаган. Давлатларнинг бойлиги ҳам, қудрати ҳам бугунгичалик бўлмаган.\nУзоқ ўтмиш саҳифаларини варақласангиз, Ер юзида одамлар жуда ҳам кўп бўлган вақтда тўкин-сочинлик, ризқ-насиба мўл бўлган. Манбаларда айтилишича, Нуҳ алайҳиссалом даврида одамлар шу қадар кўп бўлганки, Хитойдан Маккагача томдан тушмасдан борса бўларкан. Қавм тўқликка шўхлик қилиб балога учраган. Милоддан аввалги 530 йилда массагетлар юртига 200 минг қўшин билан бостириб кириб бирортаси тирик қолмаган Мидия-форс подшоси Кир Иккинчининг невараси Доро Биринчи бобосининг қасосини олиш учун милоддан аввалги 514 йилда массагетларнинг яқин қардоши скифлар устига 700 минг кишидан иборат қўшин тортиб боради ва мағлуб бўлади. Демак, урушда партизанлик усулини танлаган скифлар қўшини ҳам анчагина бўлган. Ўша замонларда шунча кўп қўшин йиғилишидан аён бўладики, Ер юзининг аҳолиси ўша вақтларда ҳам кам бўлмаган. Лекин Ер уларни кўтарган. Озиқ-овқат ҳам етарли бўлган. Нега?\nЧунки Аллоҳ таоло: «Ер юзида ўрмалаган нарса борки, уларнинг ризқи Аллоҳнинг зиммасидадир. У уларнинг турар жойларини ҳам, борар жойларини ҳам билур. Ҳаммаси очиқ-ойдин китобдадир», деган (Ҳуд сураси, 6-оят).\nМаҳмуд Кошғарий “Девону луғотит турк” асарида ушбу ояти карима маъносининг халқона, содда ифодасини “Ағїлда оғлақ туғса, арїқда отї ÿнäр – молхонада бузоқ туғилса, ариқда ўт чиқади”, деб келтириб ўтган.\nОзиқ-овқат танқис бўлиб қолишини рўкач қилиб, ризқи Аллоҳнинг зиммасида бўлган инсонларнинг жонига қасд қилиш учун турли фитна-фасодлар ўйлаб топиб, уларни алдовларига ишонтира олишига ишонганлар, «Албатта мунофиқлар Аллоҳни алдамоқчи бўладилар. Ҳолбуки, Аллоҳ уларни «алдаб» қўйгувчидир» (Нисо сураси, 142), сурасини ўқиб қўйсалар ўзларининг қандай аҳволда эканини билиб олган бўлардилар.


Kia’нинг янги автомобили беш сония ичида юз километр тезликка етиши мумкин » Ўзбекистон янгиликлари – Zamin.uz\nKia компанияси ўзининг янги моделининг иккинчи тизерини чоп этди. У Детройтдаги моторшоуда 8 январь куни тақдим этилади. Ишлаб чиқарувчининг сўзларига кўра, бу энг жўшқин автомобиль бўлади.\nYouTube’да жойлаштирилган видеороликда машина 5,1 сония ичида соатига юз километр тезликка етишини кўриш мумкин. Kia автомобиллари ичида ҳозирга қадар 424-кучли беш литрли V8 моторга эга бўлган Quoris седани энг тезкор эди – машина 5,7 сония ичида соатига юз километр тезликни қайд этган.\nЯнги Kia орқа узатмали, томининг йўналиши қияли автомобиль бўлиши кутилмоқда.\nМаълумотларга кўра, янгилик Hyundai компаниясининг Genesis моделида ишлатилувчи шассида яратилади. Моторлар линиясига 320-кучли “тўртлик” ва 200-лик дизель, шунингдек олти ва саккиз цилиндрли қурилмалар кириши мумкин.\nДекабрь бошида пайдо бўлган биринчи тизерда янгилик соатига 244 километр тезликка етган.\nТеглар: соатига этган қадар қияли мумкин томининг\nHyundai янги кроссоверига Гавайи ороли ҳудудларидан бирининг номини берди\n20:05 / 03-04-2017


Тошкентдаги уйдан жасади топилган 5 талабанинг ўлими айбдорига ҳукм ўқилди | Qalampir.uz\nЖамият\t23 Сентябрь 16:54 45397\nЖорий йилнинг февраль ойи охирида Тошкентдаги олий таълим муассасасида таҳсил оладиган беш нафар талабанинг мурдаси улар ижарада турадиган уйдан топилгани ҳақида хабар берган эдик. Мазкур ҳолат юзасидан Жиноят ишлари бўйича Юнусобод туман судида уй эгасига нисбатан жиноят иши кўриб чиқилди.\nТерговда аниқланган маълумотларга кўра, судланувчи аёл олти нафар талаба билан қонуний ижара шартномаси тузмай, ўзининг яшаш уйининг қўшимча қисмини одам ҳаёти учун хавфли ва техника хавфсизлиги қоидаларига риоя этилмаганига қарамай, уларга ижарада вақтинча яшаши учун ажратади.\nШу куни “Ҳудудгаз пойтахт” МЧЖнинг туман филиали ходимлари ижара уйининг биринчи хонаси ертўласида техника хавфсизлиги қоидаларига риоя этилмасдан ишлатиб келинаётган табиий газ орқали ишлайдиган иситиш печини текширишади. Газ ускуналарини таъмирлаш ҳамда авария ҳолатини бартараф этиш юзасидан тузилган буюртма ҳужжатларига асосан оғзаки равишда ертўладаги иситиш печининг ўрнатилган жойи техника хавфсизлиги қоидаларига зид экани баён этилади. Қолаверса, иситиш печининг дудбўрони носозлиги: тортмаётгани, чиригани сабабли қайта уланмаслиги, агарда газ тармоғига уланмоқчи бўлса фақатгина газ идорасининг масъул ходими томонидан дудбўрон созлиги текширилгандан сўнггина газни иситиш печига ёқиши шартлиги ҳақида огоҳлантирилади. Шунга қарамай, уй эгаси ижарада яшовчи талабаларга гўёки газ идораси ходими билан телефон орқали гаплашиб, ундан оғзаки равишда рухсат олганлигини билдиради. Уй эгаси мазкур ҳаракати “Табиий газдан фойдаланиш қоидалари” билан тақиқланганини билиши шарт бўлса ҳам, бепарволик қилиб, газ ускуналари ва дудбўронни созлаш учун ҳеч қандай билимга ва ҳужжатга эга бўлмаган ижарачиларга иситиш печи ёниши натижасида ёнган газ ҳиди чиқадиган дудбўронни созлаб олишлари учун рухсат берган.\nШунга кўра, ижарачилар ўзлари билганича ушбу уйни иситиш вазифасини бажарувчи ертўлада жойлашган печ дудбўронининг қувурларини тўлиқ тозаламай, кўча деворига ўрнатилган дудбўроннинг фақатгина юқори қисмидаги қувурини алмаштириш йўли билан созлаб, уй эгасининг кўрсатмасига мувофиқ иситиш печига газни ёқиб, хоналарини иситиб, ишлатиб келишган.\nСудланувчи судда айбига иқрор эмаслигини билдирган.\n“Ушбу уй опамнинг номида. Уйнинг асосий яшаш қисми 4 хонадан иборат. Уйга кириш дарвозасининг ўнг қисмида 3 та хонадан иборат бўлган қўшимча қисми мавжуд. Бир-икки нафар талаба йигитлар мендан уйни ижарага беришимни сўрашди. Уларга уй таъмирталаб аҳволдалигини айтиб, рад қилдим. Орадан вақт ўтиб, икки нафар нотаниш йигитлар “маклер” номидан келишганини айтишди. Уларга уйни таъмирлатишим кераклиги сабабли ижарага одам қўймаслигимни айтдим. Улар “кейинчалик таъмирлаб берсангиз ҳам бўлади”, дея Андижон вилоятидан ўзлари билан кўрпа-тўшакларини ҳам олиб келганликларини айтишди. Уйга киритишни илтимос қилишди, уларга раҳмим келиб, киритдим.\nШу куннинг ўзида 1004 рақами орқали газ тармоқлари ходимларига қўнғироқ қилиб, уйнинг ушбу қисмида иситиш печи (котёл) паст ёнаётгани ҳақида хабар бердим. Орадан бироз вақт ўтиб, икки нафар ўзини газ идораси ходими деб таништирган эркак киши хизмат кийимида келишди. Уларга ижарачилар яшайдиган уйнинг биринчи хонаси ертўласида жойлашган газ орқали ишловчи иситиш печини текшириб беришларини сўрадим. Чунки ертўладаги иситиш печидан газ чиқаётганди. Ходимлардан бири ертўлага тушиб, иситиш печини текширди ва унга газ юбориладиган қувурнинг жўмрагини синдириб қўйди. Сўнг ушбу хонанинг газ қувури жўмрагини бураб, газни ўчириб кетишди. “Сваркачи” келиб жўмракни тузатиб кетди. Яна 1004 рақамига қўнғироқ қилдим. Шу куннинг ўзида бошқа икки нафар газ ходими келди. АГВ ва газ қувурларини кўздан кечириб, ишлатиб кетмоқчи бўлди, лекин улар хизмат ҳақи сўрагандай бўлишди. Уларга хурмо узатганимда, жахл қилиб, газ ускунасини ўчириб, дудбўронни тузатишни ва “азбец” трубага алмаштиришни айтиб кетишди. Шунда ижарачилар дудбўронни ўзлари созлаб олишларини айтишгани учун рухсат бердим. Дудбўронни “азбец” трубага алмаштиришга ўша вақтда имкониятим бўлмаган. Йигитлар дудбўроннинг бош қисмини алмаштириб созлашган, сўнг ёқиб беришлари учун яна туман газга қўнғироқ қилдим. У ерда кимдир телефон орқали устимдан кулиб, ёқиб олаверишимизни айтди. Шунинг учун йигитларга газ ва иситиш “котёл”ини ёқиб ишлатишга рухсат берилганини айтдим. Улар иситиш тизимини ишлата бошлашди. Газчилар келганида ҳеч қандай хужжат тўлдиришмаган. Оғзаки гапириб, тизимни ўчириб кетишган”, деган уй эгаси.\nЮнусобод ис гази\n20 Октябрь 09:08 37535\n20 Октябрь 08:58 30259\n21 Октябрь 10:51 25581\n20 Октябрь 21:18 22339\n21 Октябрь 19:06 21149


"Бизни нимадир "синдирди!" Лобанов қаерда, "Металлург"дан кетгани ростми?\n15 сентябрь, 2021, 16:52\nТеглар:Александр Лобанов | Металлург | Жасур Абдураимов | Суперлига | Андрей Шипилов\nДарвозабон клубини ўзгартирадими?\nБекободнинг “Металлург” клубининг асосий дарвозабони Александр Лобанов охирги пайтларда клуб билан бирга эмас.\n“Пахтакор”даги фаолиятидан кейин бир неча мавсумни “Металлург” учун ўтказиб келган Лобанов ҳақида турли гап-сўзлар тарқалди. Яъни, у билан Камол Тожиев клубдан кетгани хусусида эшитдик.\nВазиятга ойдинлик киритиш учун Sports.uz мухбири Александр билан боғланди.\n- Мен ҳали “Металлург”дан кетмадим, жамоа билан шартномам бор. Ҳозир ҳаммаси жойида. Фақат уйдаман. Нима учун? Чунки менда жароҳат бор. Тошкентда даволаняпман. Бунинг учун менга яна 10 кун керак. Айнан шу сабабдан ҳозир “Металлург”да эмасман. Ҳеч қандай сабаб йўқ. Агар нимадир бўлса, албатта айтаман. Шунчаки, машғулотда жароҳат орттириб олганман.\n“Мураббийлар ҳам, футболчилар ҳам ҳайрон”\n- Менимча, ҳар йили ҳар қандай клубда мана шундай муваффақиятсиз ўйинлар бўлади. Жамоада ҳамма яхши ишлаяпти. Одамларда бир-бирига ишонч бор. Фақат омадсиз ўйинлар бўляпти, бунинг нималигини билмаймиз. Мураббийлар ҳам, футболчилар ҳам ҳайрон. Лекин ҳамма ишлаяпти. Яна қайтараман: клубда барчанинг бир-бирига ишончи бор. Жамоада ҳамма ишлаяпти. Бироқ нимадир бизни “синдирди”. Шунга қарамай, клуб олдинга интилишда ва бу вазиятдан чиқиб кетишга ҳаракат қиляпти.\n“Менга ишонч борлиги учун шу ерда қолганман”\n- Мен “Металлург”га Андрей Шипилов ишлаётган пайтда келганман. У мени билгани учун чақирган, ишонган. Ўз ўрнида мен ҳам уни яхши биламан. Билсангиз, мен операция столига ётдим, икки ой даволанишга кетди. Ўшанда тиззамни операция қилдиргандим. Мураббий эса шифокор назоратида бўлиб, бемалол соғайиб олишимни айтган. Шунинг учун мен шошилмасдан икки ой давомида даволандим. Мен билан клуб ўртасида ишонч бор. Дарвозабонлар мураббийи Алишер Аҳмедов қўнғироқ қилиб, клубга тезроқ қайтишимни айтди, мени руҳлантиришди. Хуллас, ишонч борлиги учун бу клубдан кетмаганман.\n“Абдураимов келгач, ўйин ва натижалар ўзгарганди”\n- Жасур Абдураимов “Металлург”га бош мураббий бўлиб келган пайтда натижаларимиз яхши эди. Жамоада ўйин борлиги, натижалар ўзгаргани ҳақида ҳамма гапирди. Аммо боя айтдим, кейинчалик нимадир “синдирди”. Ваҳоланки, унгача “Насаф”, “Бунёдкор”, “Қўқон-1912”, “Андижон” каби жамоаларни ютдик. Ўйин бор эди. Афсуски, кейин омадсиз ўйинлар бошланди. Бунинг сабабини билмаймиз. Агар сабабини билганимизда аллақачон вазиятни ўзгартирган бўлардик. Бироқ ҳали ҳам ўша омадсизлик давом этяпти.\n“Металлург”дан кетаманми, ҳали билмайман”\n- Биринчи навбатда клуб ҳар бир ўйинни ютиши керак. Турнир жадвалида қайси ўриндалигига қараш керак эмас. Муҳими, ўз ўйинларида ғалаба қозониши лозим. “Металлург”дан кетаманми? Тўғриси, ҳозир билмайман. Клуб билан шартномам йил охиригача. Кейин мураббийга ким керак, ким керак эмаслигига қараб аниқ бўлади.\n“Олдимда таклифлар бор”\n- Менга таклифлар бор. Охирги пайтларда бир қатор клублардан қўнғироқлар бўлди. Ўз сафида кўришни истаётганлар бўляпти, шу боис аниқ таклифлар тушяпти. Аммо ҳозир қайси жамоалардан қизиқиш бўлаётганини айта олмайман. Айни пайтда “Металлург” билан шартномам бор. Ноябрь ойига келиб воқеалар ривожи қандай тус олишини тахминан билишимиз мумкин.


Адлия вазирлиги тест имтиҳонлари учун тўлов масаласига қарши чиқди - Халқ сўзи\nАдлия вазирлиги тест имтиҳонлари учун тўлов масаласига қарши чиқди\n19:56 17 Апрель 2019 Жамият\nАдлия вазирлиги Давлат тест маркази томонидан Ягона интерактив давлат хизматлари порталига жамоатчилик муҳокамаси учун қўйилган “Олий таълим муассасаларига тест синовлари орқали қабул қилиш тизимини такомиллаштириш бўйича қўшимча чора-тадбирлар тўғрисида”ги қарор лойиҳаси бўйича ўз хулосаларини берди.\nАдлия вазирлигининг Жамоатчилик билан алоқалар бўлими маълум қилишича, унда лойиҳа бўйича бир қатор таклифлар ва эътирозлар ўрин олган. Хусусан:\nБиринчидан, дарсликлар масаласига аниқлик киритиш талаби қўйилди. “Лойиҳада 11 йиллик таълимни мактабда олган абитуриентлар учун 10 ва 11-синф дарсликлари, академик лицей битирувчилари учун – академик лицей дарсликлари асосида имтиҳон ўтказилишини ҳамда имтиҳонга тавсия этиладиган дарсликлар аниқ рўйхатини белгилашни (ҳар уч/тўрт йилда тасдиқланадиган асосий дарсликлар доирасида (алтернатив (муқобил) дарсликлар бундан мустасно) назарда тутувчи аниқ мезонларни ишлаб чиқиш ва тасдиқлаш тўғрисидаги топшириқ лойиҳада акс эттирилиши шарт” дейилади вазирлик хулосасида.\nШунингдек, ДТМга имтиҳонда бериладиган, мураккаб бўлмаган, содда кўринишдаги намунавий саволларни тузиш мезонларини ишлаб чиқиш талаби қўйилмоқда.\nИккинчидан, тест топшириш учун тўлов масаласи қайта кўриб чиқилиши керак. “2-банднинг иккинчи хатбошисида тест синовларида иштирок этиш учун энг кам иш ҳақининг бир бараварига тенг миқдорда йиғим ундирилиши қайд этилмоқда. Бироқ, Ўзбекистон Республикаси Конституциясининг 41-моддасига кўра, ҳар ким билим олиш ҳуқуқига эга. Билим олиш ҳуқуқи ҳар қандай шахснинг моддий ва жисмоний имкониятларидан қатьий назар, уларнинг таълим олиши учун бир хил имкониятни назарда тутади. Шу боис бир баравар миқдорда тўлов ундириш мақсадга мувофиқлигини мазкур норма асосида, шунингдек ушбу масала аҳоли ўртасида норозиликлар юзага келиши мумкинлигини инобатга олган ҳолда қайта кўриб чиқиш мақсадга мувофиқ” дейилади вазирлик хулосасида.\nУчинчидан, ДТМ ваколатлари кенгайтирилиши мақсадга мувофиқ эмас. Яъни ушбу қарор лойиҳасидан кўзланган мақсадга. Адлия вазирлиги “лойиҳанинг тартибга солиш предмети бўлмаган 6-банд ортиқча сифатида чиқариб ташланиши лозим” деган хулосани берган. Ушбу бандда ДТМнинг ваколатларини кенгайтириш, хусусан, унинг директорини лавозимига кўра вазирга тенглаштириш, раҳбарга Давлат тест маркази тузилмасига ўзгартиришлар киритиш ҳуқуқини бериш назарда тутилган.\nТўртинчидан, коррупцияга йўл очиши мумкин бўлган бўшлиқлар тўлдирилиши лозим. Коррупцияга қарши экспертиза хулосаларига кўра, лойиҳада 2 йил муддатга амал қиладиган сертификат бериш белгилангани ҳолда, мазкур сертификатни бериш тартиби ва унинг ҳуқуқий оқибати билан боғлиқ масалалар баён этилмаган. Амалга оширилишининг аниқ механизмига эга бўлмаган нормалар ҳуқуқни тартибга солишдаги бўшлиқларни пайдо қилади ва бу ўз навбатида коррупцияга йўл очади. Шу сабабли Адлия вазирлиги ушбу сертификатни бериш тартибини ишлаб чиқиш ва унинг ҳуқуқий оқибатларини аниқ баён этиш лозимлигини маълум қилмоқда.\nБешинчидан, жамоатчилик фикри эътиборга олиниши керак. Адлия вазирлиги regulation.gov.uz порталида фуқароларнинг ушбу лойиҳа бўйича билдирган таклиф ва мулоҳазаларини ҳар томонлама, синчковлик билан ўрганиб чиқишни таъкидлаган ва ўз хулосаларига ушбу фикр-мулоҳазалардан қўчирмаларни илова қилган.


TIB.UZ / Эҳтилом не синоат? - TIB.UZ\nTIB.UZ Эркаклар саҳифаси Эҳтилом не синоат?\n—“… 15 ёшдаман. Тенгдош қизлар билан узоқроқ суҳбатлашиб қолсам ёки бироз ҳазиллашсам, жинсий аъзоларимда намланиш сезаман. Бу касаллик белгиси эмасми? Қолаверса, баъзида кечалари уятроқ туш кўриб уйғониб кетаман. Шунда ички кийимларимда шилимшиқ, ёпишқоқ модда пайдо бўлганлигини кўриб, ваҳимали ўй-хавотирда уйқум қочиб кетади. Мен бирон бедаво дардга чалинмадиммикин?…”\nДаставвал, ўсмирларнинг қизларга тегажоқликлари боис, закар учи намланиши одатий ҳол, яъни касаллик белгиси эмаслигини англаш лозим. Зеро, юқорида таъкидлаганимиздек, жинсий қўзғалиш пайтида пешоб чиқарув канали ичидаги хос безларнинг сиқилиши туфайли бир неча томчи шаффофроқ суюқлик закар учига чиқиши меъёрий ҳолдир. Демак, мулоқот пайти жинсий аъзолар учи намланишидан хавотирланишга асос йўқ. Энди саволнинг иккинчи қисмига жавоб берсак. Аввало, балоғат бўсағасидаги ҳар бир ўсмирга оталари эҳтилом бўлиб қолганда қўрқмаслик кераклигини, у ҳар бир соғлом ўсмирга хос меъёрий ҳол эканлигини тушунтирган бўлишлари лозим.\nКечалари шаҳвоний туш кўриш натижасида уйқуда булғаниш, яъни шаҳват ажралиб чиқиши — эҳтилом ҳодисаси, тиббий адабиётларда поллюция жараёни деб аталади.\nДарҳақиқат тахминан 15 ёшларга келиб (айримларда 12-16 ёш ўртасида) ҳарис ҳиссиётларнинг жўш уриши боис булғаниш, яъни эҳтилом ҳолати тез-тез рўй беради. Афсуски, айрим оталар ёки акалар расида остонасидаги ўсмир ўғил ва укаларига бу жараённинг меъёрий ҳол эканлигини вақтида тушунтиришни унутганликлари ёки бепарво қараганликлари гоҳо кутилмаган интиҳога олиб бориши кузатилмоқда. Асабий, руҳий беқарор ўсмирлар бу жараённи таҳликали ҳодиса, касаллик белгиси дея ўйлаб сиқилишлари боис, гоҳида ҳақиқатдан айрим касалликларга чалиниб қолаётирлар.\nПоллюция, яъни эҳтилом — нормал физиологик ҳодиса ҳисобланиб, ҳар ҳафтада ёки ойда бир неча марта такрорланиб туриши мумкин. Айрим асабий, руҳан беқарор кимсаларда шаҳвоний хаёлпарастлик ўта кучли бўлганлиги боис, бу ҳолнинг жуда тез-тез рўй бериши ҳам одатий ходисадир. Эҳтилом ҳодисасининг келиб чиқиши қуйидаги икки сабаблар мажмуига боғлиқ: биринчидан, жинсий муносабатлар ҳақида кўп ўйлаш, шу мавзудаги олди-қочди суҳбатлар, фильм ва адабиётлар гирдобига тушиб қолиш натижасида ўсмирлар мия қобиғи ости бези — гипоталамусдан келаётган импульслар таъсирининг ошиши боис орқа мия эякуляция маркази (умуртқа поғонасининг бел қисмида жойлашган) тонусининг кескин ошиши рўй беради.\nИккинчидан, уруғ пуфакчасига тўлаётган секрет бу аъзо деворидаги асаб толалари учини таъсирлантириб, шаҳват чиқазув марказини янада қўзғалувчан қилиб қўяди. Гоҳида осмонга қараб ухлаш ҳам қовуқ ва тўғри ичакнинг тўлиши натижасида уруғ пуфакчалари таъсирчанлигини ошириб юборади.\nМеъёрий тунги эҳтилом хуш кайфиятда, ширин тушлар оғушида, лаззатли ҳис-туйғу билан кечиши ва кишини тетиклаштириши лозим. Юқорида айтиб ўтганимиздек, ақлий ва жисмоний банд ёш ўсмирларда бу ҳол ўртача ҳар ҳафтада бир марта, бир ойда уч-тўрт маротаба бўлиши меъёрий ҳисобланади. Аммо қуйидаги ҳолларда унинг тез-тез рўй бериши ҳам хавотирга асос бўла олмайди:\nа) ўсмир ўта бекорчи бўлиб, кучли қўзғатувчи таомларни истеъмол қилса;\nб) ойнаи жаҳондаги бепарда томошаларга ружу қўйган бўлса;\nв) ишқий саргузаштли суҳбатлар, беибо адабиётлардан баҳраманд бўлса;\nг) жинсий аъзоларини қисиб турадиган ички кийимларда, осмонга қараб ухлаш одати бўлса;\nд) гижжа ёки бошқа сабаб боис болалигидан қўллари чотга кетаверса ҳамда ухлаганда мунтазам равишда қўлларини сонлари орасига қўйиб ётса ҳам тез-тез булғаниш рўй бериши мумкин.\nЭҳтилом қуйидагича рўй берган ҳолларда мутахассис шифокор билан маслаҳатлашган маъқул:\nа) булғаниш ҳар куни бир неча маротаба ёки кун ора рўй бераверса;\nб) эҳтилом пайти аниқ-тиниқ туш кўрилмаса, закар таранглашуви рўй бермаган ҳолда булғанилса;\nв) эҳтилом лаззатланиш билан кечмаса ва оғриқли ҳиссиётлар бўлса;\nг) булғанишдан сўнг тетиклашув эмас, аксинча ланжлик пайдо бўлиб, кайфият беихтиёр ёмонлашса, шифокорга мурожаат этилиши мақсадга мувофиқ бўлади.\nЭҳтиломдан сўнг ғуслнинг лозимлиги, яъни чўмилиш шартлиги тиббий нуқтаи назардан ҳам тўғри эканлиги шубҳасиздир.\nЮқорида асосан тунги поллюция ҳақида фикр юритилди. Аммо ҳаётда кам ҳолларда бўлса-да, кундузги, уйғоқ ҳолда, ўнгда рўй берувчи эҳтиломлар ҳам учрайди. Кундузги поллюциянинг адекват ва ноадекват турлари тафовут қилинади. Кундузги адекват поллюция қучиш, бўса олиш каби шаҳвоний қўзғалишлар натижасида рўй беради. Шунингдек, ёшлар кўз ўнгида чўмилиш ҳавзаларида ярим яланғоч аёллар баданларининг кўз-кўз қилиниши ҳам кундузги адекват поллюцияга сабаб бўлиши эҳтимолдан холи эмас.\nКундузги ноадекват поллюция эса шаҳвоний қўзғалиш натижасида эмас, ижобий таъсиротлар (томошада кескин, зўриқиб кулиш) ёки салбий таъсиротлар (кескин қўрқув) натижасида камдан-кам ҳолларда учрайди.\nЁшлар орасида петтинг ҳолати ҳам учрайди. Бу жамоат жойларда, транспортда бировга тирғалиб, ишқаланиб шаҳват чиқазиш ҳолидир. Гоҳо келин-куёвларнинг қовуша олмай, алоқанинг сонлар орасига ишқаланиши билан кифояланишлари ҳам шу ҳолатга киради. Петтингнинг юзаки, чуқур, ўз ёки бошқа жинсга, бир ва иккиёқламали турлари тафовут қилинади.\nЮқорида таъкид этилган ҳолларнинг барчасини эҳтилом жараёнининг турли кўринишлари деб тушуниш мумкин. Шу боис, бундай ҳолат беихтиёр рўй берган кишилар бутун вужудларини поклашлари, яъни чўмилишлари мақсадга мувофиқ. Зеро, шаҳват суюқлиги таркибидаги фруктоза каби қатор моддалар касаллик чақирувчи кўплаб микроблар учун севимли озуқа эканлиги тиб илмига маълум ва покланмаслик турли дардлар пайдо бўлишига мойиллик туғдириши шубҳасиздир.\n'Эҳтилом не синоат?' have 1 comment\nli class="comment even thread-even depth-1" id="comment-1345">\n25.01.2017 @ 18:50\nЖуда фойдали, маслахат учун рахмат !


ҚУРЪОН ШИФОДИР! – .:: Xadicha.uz\nАллоҳ субҳанаҳу ва таоло Қуръонни “даво” деб эмас, “шифо” деб сифатлади. Чунки даво фақат жисмни, танани ва аъзоларни даволайди. Шифо эса руҳни ҳам, танани ҳам даволайди. Руҳни биз қалб деб, маънавий аъзо деб ҳам тушунишимиз мумкин. Хасталикларнинг энг оғири ҳам шу қалб хасталигидир. Негаки, жисмдаги хасталикнинг тузалаётгани ёки тузалмаётгани кўриниб, билиниб туради. Қалбдаги хасталик эса, тузалса соҳибини ўз айбини кўрадиган қилади. Тузалмаса, нафсга енгилиб, ўзини беайб, ҳақ деб билади. Тана хасталиги қалб хасталигичалик оғир эмас. Аллоҳ азза ва жалла ҳадиси қудсийда бандаларининг ташқи кўринишига эмас, қалбига қарашини айтган. Ўтган уламоларимиз барча илмни бир неча йилларда ўрганишганини ва қалбларини эса умрларининг охиригача даволашганини айтишади.\nНўмон ибни Башийр розияллоҳу анҳудан ривоят қилинган ҳадисда “Набий соллоллоҳу алайҳи васаллам: “Огоҳ бўлингким, албатта, жасадда бир парча гўшт бордир. Қачон у солиҳ бўлса, жасаднинг ҳаммаси солиҳ бўлади. Қачон, у бузуқ бўлса, жасаднинг ҳаммаси бузуқ бўлади. Огоҳ бўлингким, ўша қалбдир”, дедилар”.\nАллоҳ таоло Юнус сурасининг 57-оятида бандаларига шундай хитоб қилган:\nЭй, одамлар! Сизларга Раббингиздан ваъз (насиҳат), диллардаги нарса (ширк ва бошқа иллатлар)га шифо ва мўминларга ҳидоят ва раҳмат келди.\nБу ерда Қуръонинг тўрт хил сифати зикр қилинмоқда:\n1. Аллоҳ тарафидан насиҳат.\n2. Қалблардаги иллатларга шифо.\n3. Тўғри йўлга бошловчи.\n4. Мўминларга раҳмат.\nИсро сурасининг 82-оятида эса, шифони мўмин бандаларига хослаганини марҳамат қилди. Шунингдек, бу мўмин бандаларининг қадрини кўтарганидир:\n(Биз) Қуръондан мўминлар учун шифо ва раҳмат бўлган (оят)ларни нозил қилурмиз. (Лекин бу оятлар) золим (кофир)ларга фақат зиённи орттирур.\nБу дунё турли касалликларга тўлиб-тошган касалхона бўлса, ўша касалхонанинг бош табиби Ҳазрат Муҳаммад соллоллоҳу алайҳи васалламга ҳаммабоп давони Аллоҳ таолонинг Ўзи нозил қилган. “Фуссилат” сурасининг 44 -оятида:\nАгар, Биз (Қуръонни) ажам тилидаги (араб тилида бўлмаган) Қуръон қилганимизда, албатта, улар: «Унинг оятлари (ўз тилимизда) баён қилинмабди-да. (Муҳаммаднинг ўзи) араб-ку, (нега унга) ажамий (Қуръон тушибди?)» – деган бўлур эдилар»*. Айтинг: «(Ушбу Қуръон) имон келтирган зотлар учун ҳидоят ва (дилдаги маънавий иллат учун) шифодир». Имон келтирмайдиган кимсаларнинг эса, қулоқларида оғирлик (карлик) бордир ва у (Қуръон) уларга кўрлик (омили) бўлур. Улар (гўё) узоқ бир жойдан чақирилаётган кишилар (каби гаранг)дир .\nҚуръони каримда “шифо” сўзи қатнашган олтита оят шифо оятлари дейилади. Иброҳим Ҳаққийнинг “Руҳул баён” номли тафсирида ривоят қилинишича, Абулқосим Қушайрийнинг фарзанди оғир касал бўлиб қолганда унга шифо оятлари ўқилган. Натижада, бемор тезда соғайиб кетган. Шифо оятлари қуйидагилар:\n1. Мўмин қавм дилларига шифо- ором беради (Тавба сураси, 14-оят).\n2. Диллардаги нарсаларга шифо (Юнус сураси, 57-оят).\n3. Унда одамлар учун шифо бордир (Наҳл сураси, 69-оят)\n4. (Биз) Қуръондан мўминлар учун шифо ва раҳмат бўлган (оят)ларни нозил қилурмиз (Исро сураси, 82-оят).\n5. Касал бўлганимда, Унинг Ўзи менга шифо берур (Шуаро сураси, 80-оят)\n6. Айтинг: «(Ушбу Қуръон) имон келтирган зотлар учун ҳидоят ва (дилдаги маънавий иллат учун) шифодир» (Фуссилат сураси, 44-оят).\nМўмин банда ихлос билан шу оятларни ўқиб, шунингдек суннатда ворид бўлган дуоларни ўқиб дам солса, албатта дардига шифо бўлади. Бу ҳам Қуръони каримнинг буюк мўъжизаларидан биридир.\nСофия Абдураҳимова –\nислом таълим муассасаси 4-курс талабаси\nslayd София Абдураҳимова\t2020-05-17


Аллоҳ йўлида дўстлашиш - Баҳоуддин Нақшбанд ёдгорлик мажмуаси маркази\n732 марта ўқилди.\nИслом дини инсонларни доимо бир-бири билан дўстлашишга, ўзаро фикр алмашишга ва маслаҳатга, аҳиллик ила бирдамликка чақириб келган. Пайғамбаримиз Муҳаммад соллаллоҳу алайҳи васаллам ҳам жудаям кўп ҳадисларида Аллоҳ учун бир-бирини яхши кўриш, Аллоҳнинг розилиги учун дўстлашишга қаттиқ тарғиб қилганлар ва айнан шундай дўстликни ихтиёр қилганларга гўзал ҳушхабарлар берганлар.\nРасулуллоҳ соллаллоҳу алайҳи васаллам: “Аллоҳ таоло қиёмат куни: “Азаматим учун дўст бўлганлар қани? Бугун, Менинг соямдан бошқа соя йўқ кунда Ўз соям билан соялантираман”, дейди”, дедилар.\nАллоҳ йўлида дўстлашган кишилар учун бу ҳушхабардан яхшироқ мукофот бўлмаса керак аслида. Чунки, қиёмат кунидаги воқеа ва ҳодисалардан озгина хабари бор инсон борки, Аллоҳдан омонлик сўрайди. У куннинг дахшати одамларни ақлу ҳушидан айиради. Инсон фақатгина ўз нафсини ўйлаб, атрофидаги барча яқинларидан юз ўгиради.\nБу ҳақда Роббимиз шундай хабар беради: “У кунда киши қочадир, ўз ака-укасидан. Ва ота онасидан. Ва хотини ва бола чақасидан. У кунда улардан ҳар бир шахсни овора қилувчи ўз иши бор”. (Абаса 34-37-оят)\nБугун бошимиз узра неча минг километрлар юқоридан бизга ўз нурини сочиб, танамизни қиздириб турган қуёшни Аллоҳ таоло елкаларимиз баробарига тушириб қўйган пайтда одамлар ўз терларига ғарқ бўлганча, унинг иссиғидан қочиб, соя жой қидириб қоладилар. Айнан шу пайтда, ҳамма ўзи билан ўзи овора бўлган бир пайтда оламлар Роббисининг ўзи: “Азаматим учун дўст бўлганлар қани? Бугун, Менинг соямдан бошқа соя йўқ кунда Ўз соям билан соялантираман”, деб чақириб туришидан ортиқ мукофот борми ахир? Йўқ, албатта.\nКейинги ҳадис эса бунданда гўзал, бунданда роҳатбахш. Уни тафаккур ила ўқиш одамга ҳаяжон беради.\nРосулуллоҳ соллаллоҳу алайҳи васаллам айтадилар: “Аллоҳ таоло: “Менинг азаматим учун бир-бирларини дўст тутувчиларга нурдан бўлган минбарлар берилади. Уни кўрган набийлар ва шаҳидлар ҳавас қилишади”, дедилар.\nАллоҳнинг пайғамбарлари, жонини Аллоҳ учун фидо қилган шаҳидлар ҳавас қиладиган минбарларга наxот сиз ҳавас қилмайсиз? Наxот ҳаракат қилмайсиз? Ахир бунга сизга имкон борку. Молингни берасан демаяпти, жонингни берасан демаяпти. Фақатгина, бир-бирингизни Аллоҳ учун яхши кўринг деяпти. Мол дунёси учунмас, шон-шуҳрати учунмас, насаби ёки гўзаллиги учун эмас, балки, қилаётган гўзал амалини, покиза қалбини, сурати-ю-сийратини фақатгина Аллоҳ учун яхши кўр демоқда. Боридаям-йўғидаям, очлигидаям-тўқлигидаям, беморлиг-у-соғлигидаям бирдек муомала қил. Аллоҳ учун яхшилигингни ошир, ёмонлигингни яшир, хатоси бўлса оммага жар солмасдан секингина қулоғига пичирла. Борлигидаям-йўқлигидаям шаънини ва обрўсини сақла, демоқда холос. Агар жаннат фақатгина ибодат учун берилганда эди, Аллоҳнинг розилиги фақатгина намозда бўлганида эди, Расулуллоҳ соллаллоҳу алайҳи васаллам саҳобаларнинг: “Аллоҳ қаерда?” деган сўзларига “Аллоҳ мўминнинг қалбида”, дея жавоб бермаган бўлардилар. Ёки: “Жоним қўлида бўлган Зотга қасамки, иймон келтирмагунингизча жаннатга кира олмайсиз. Ва бир-бирларингизга муҳаббат қилмагунингизча мўмин бўла олмайсиз”, дея Аллоҳ йўлидаги дўстликни мўминликка ҳужжат қилиб қасам ичмас эдилар.\nИнсон ҳаётида дўстнинг ўрни беқиёс. Чунки, киши ҳаётида турли-туман воқеа-ҳодисаларга, ҳар-хил синовларга, яхши ва ёмон кунларга дуч келади. Бундай пайтларда эса бир яхши ҳамсуҳбатга, ишончли насиҳатгўйга, самимий далда бериб тургувчи бир жонкуярга мухтож бўлади. Бундай пайтда эса, Аллоҳдан қўрқадиган, Аллоҳ учун дўстлашган солиҳ ва покиза дўст ниҳоятда асқотади.\nҲикматларда айтилади: “Агар кишининг атрофида солиҳ, олийжаноб кишилар кўп бўлса, бу – Аллоҳ таолонинг унга берган инъоми ва икромидир”.\n“Аллоҳ таолонинг хузурида мартабанг қанчалик юқори бўлса, ёнингда юрган дўстларинг шунчалар солиҳ, покиза ва олийжаноб кишилар бўлади. Агар мартабанг қанчалик паст бўлса, атрофингда юрган дўстларинг ҳам шунчалар пасткаш ва аблаҳ кишилар бўлади”.\nДемак, бугун дўст танлашда адашма. Дўстлашишда адашма. Ниятинг ва мақсадингни тўғрилаб ол. Аллоҳдан яхши дўстларни сўра. Кимнидир яхши кўрсанг фақат Аллоҳ учун яхши кўр. Агар кимнидар ёқтирмасанг ҳам ўз истак ҳоҳишинг учун эмас, балки, Аллоҳга бўлган маъсиятини, қайсидир ёмон амалини ёмон кўр. Яхшилар билан дўстлаш. Ёмонлардан узоқлаш.\nУнутма! Аллоҳ учун тутинган дўстлар нафақат бу дунёда, балки охиратдаям нажот топишингга сабаб бўлади.


Москвада мусулмонлар норозилик намойиши ўтказди\n31 март 2020, Тошкент вақти: 00:52\nМосквадаги Мьянма элчихонаси олдида ўтказилган митинг пайтида олинган сурат.\nМосква марказида 3 сентябрь куни 800га яқин мусулмон ҳукуматдан рухсат сўралмаган митингга йиғилиб, Мьянма элчихонаси олдида рохинжа мусулмонларга нисбатан қилинаётган зўравонликларни тўхтатишни талаб қилдилар.\nНорозилар “Буддийлар террорчи” ва “Аллоҳу Акбар” деб ҳайқириб турдилар. Полициячилар бу воқеани четдан кузатиб турдилар.\nБМТнинг Қочқинлар бўйича Олий комиссарлиги 25 августда бошланган зўравонликлар ортидан 73 минг мусулмон Мьянмадан Бангладешга қочишга мажбур бўлганини билдирмоқда.\nМьянма ҳукумати зўравонликларни “жанггариларга қарши амалиёт” сифатида баҳолаб, асосий қисми жанггарилар бўлган 400 одам ўлдирилганини маълум қилди.\nҚочқинлар эса ҳарбийлар ва будпарастлар Рохина вилоятитга ҳужум қилганларини ва тинч аҳолини қиришни бошлаганларини айтмоқдалар.\n4 сентябрь куни рохинжа мусулмонларига нисбатан зўравонликларни тўхтатиш талаб қилинган митинг Чеченистонда ҳам ўтказилиши режалаштирилган. Якшанба куни Доғистонда ҳам шундай митинг бўлиб ўтган эди.


15:05 11.11.2019 (Янгиланган 15:07 11.11.2019)\n“Одам юзли” балиқ акс этган видео лавҳани ижтимоий тармоқ фойдаланувчилари қизғин муҳокама қилишмоқда.\nТОШКЕНТ, 11 ноя – Sputnik. “Одам юзли” балиқ акс этган видеони интернет фойдаланувчилари қизғин муҳокама қилишмоқда.\nРолик твиттерда @Unexplained аккаунти жойлаштирди.\nРолик муаллифи балиқ одам юзига ўхшаш томонлари борлигини айтган. Видеода балиқ қирғоққа келиб, лаби билан ғалати ҳаракатларни қилаётганини кўриш мумкин.\nИнтернет фойдаланувчилари бу видео қўрқитгани, уларга ёқмагани ҳақида турли изоҳлар ёзишди.\n“Иблис балиқ”, - деб ёзган Tee.\nWeAreAllOne эса “Мен жуда қўрқиб кетди”, - деб ёзган.


“Миллатимиз ифтихори” мақолалар танлови | tiiame.uz\n“Миллатимиз ифтихори” мақолалар танлови\nЎзбекистон Республикаси Президентининг 2017 йил 27 мартдаги “ Атоқли давлат арбоби ва ёзувчи Шароф Рашидов таваллудининг 100 йиллигини нишонлаш тўғрисида” ги ...\nЎзбекистон Республикаси Президентининг 2017 йил 27 мартдаги “ Атоқли давлат арбоби ва ёзувчи Шароф Рашидов таваллудининг 100 йиллигини нишонлаш тўғрисида” ги ПҚ 2854-сонли қарори ҳамда Олий ва ўрта махсус таълим вазирлигининг 2017 йил 29 мартдаги 175-сонли буйруғида белгиланган вазифалар ижросини таъминлаш мақсадида олий таълим талабалари ўртасида ўтказиладиган “Миллатимиз ифтихори” мавзусидаги мақолалар танлови эълон қилинди.\nШу муносабат билан сизга мазкур танлов шартларини маълум қиламиз!\n— танловнинг биринчи ва иккинчи босқичларини ўтказиш бўйича ташкилий қўмита ва соҳа профессор–ўқитувчилари, олимлар, мутахасислар, жамоат ташкилотлари вакилларидан иборат таркибда ҳакамлар ҳайъати тузилади.\n— талабалар томонидан тайёрланган ижодий ишлар (мақолалар) факультетлар ва институт кесимида тузилган ҳакамлар ҳайъати томонидан танлов шартлари ва мезонлари асосида баҳоланади.\nТанловга тақдим этилган мақолалар қуйидаги мезонларда баҳоланади:\nижодий ишларнинг стилистик ва граматик жиҳатдан тўғри ёзилганлиги;\nмавзуни ёритишда адабиётлардан фойдаланилганлик даражаси ва таҳлилий ёндашувлар, мустақил фикрни аниқ билдирилганлиги;\nмавзуни ёритишда ўзига хослик, ижодкорлик хусусиятлари ифода этилганлиги, ҳаётий мисоллардан кенг фойдаланилганлиги;\nҲар бир мезон 10 баллик тизимда баҳоланади.\nТанловга тақдим этиладиган мақолалар (ўзбек, рус ва инглиз тилларида тақдим этилиши мумкин) компьютер Word дастурида, Times New Roman шрифтида 1 интервалда, чапдан 30 мм, ўнгдан 15 мм, юқори ва пастдан 25 мм жой қолдирган ҳолда ёзилган бўлиши шарт. Мақолалар 10 бетдан ошмаслиги керак. Ёзма материалларда талабаларнинг ўқиш жойи, факультети, курси ва таълим йўналиши аниқ кўрсатилади.\nТанловнинг иккинчи босқичида юқори (1-,2-,3-) ўринни эгаллаган талабалар институт томонидан махсус диплом, фахрий ёрлиқлар ва қимматбаҳо совғалар билан тақдирланадилар.\nТанлов ғолибларини тақдирлаш ишлари Атоқли давлат арбоби ва ёзувчи Шароф Рашидов таваллудининг 100 йиллиги арафасида ўтказилади.\nЮқори (1-,2-,3-) ўринни эгалланган талабаларнинг ижодий ишлари “ZiyoNET” ахборот таълим тармоғи, газета ва журналларида ҳамда институт веб сайтида ёритилади.\nМаънавият – маърифат ва иқтидорли\nёшлар билан ишлаш бўлим бошлиғи Сиддиқова Дилбар


Қирғизистoн жанубида тўйлар ихчамлаштирилмоқда\nБаткен вилоят маъмурияти тўй тантаналари ўтказиш масаласида қоидалар ишлаб чиқмоқда. Бундан кўзланган мақсад турли тўй маросимларини ўтказишда аҳоли томонидан сарфландиган ҳаражатларни қисқартиришдан иборат.\nВилоят маъмуриятининг хабар қилишича, тантаналарга сарфланадиган ҳаражатларни қисқартириш борасидаги таклиф ўтган йили шу каби қоидаларни жорий қилган Қадамжой туманидаги Оқ турпоқ қишлоқ кенгаши аҳолисидан чиқди. Ташаббус ўз самарасини берди, шу сабабли қишлоқ аҳли бу қоидаларни бутун туманга ёйиш керак деган таклифни илгари суришди. Аммо вилоят раҳбарияти бу ташаббусни бутун минтақада жорий қилмоқчи. Қоидалар ишлаб чиқилганидан кейин муҳокама қилиш учун вилоят аҳли хукмига ҳавола қилинади.\nНорасмий маълумотларга қараганда, Баткен вилоятида ҳар йили дафн ва эҳсон маросимларини ҳисобга олмаганда 6 мингдан дан ортиқ тантана ўтказилар экан. Маҳалий иқтисодчиларнинг ҳисоб-китобларига қараганда, минтақа аҳолиси тўйлар учун бир йилда 4 млрд сом (57 млн долларга яқин)дан ортиқ маблағ сарфлар экан.\n2018 йилда Маданият, информация ва туризм вазирлиги тўйларнинг энг яхши сценарийси бўйича танлов эълон қилди. Танловдан кўзланган мақсад тантаналарни жаҳон тажрибаси асосида ўтказиш, ҳаражатларни ҳаддан зиёд кўпайиб кетишига тўсиқ қўйиш, тантаналарни ўтказишда янгича маданиятни жорий қилишдан иборат эди.


Кимошди савдосида энг қиммат нархга сотилган автомобиль қайси? - Халқ сўзи\nКимошди савдосида энг қиммат нархга сотилган автомобиль қайси?\n12:17 28 Август 2018 Дунё\nДунёга машҳур Sotheby's аукционида 1962 йилда ишлаб чиқарилган Ferrari 250 GTO автомобили 48,4 миллион АҚШ долларига сотилди. Бу кимошди савдолари тарихида энг қиммат нархга харид қилинган автоуловдир, деб ёзади CNBC.\nАукцион Калифорния штатидаги хайрия тадбири доирасида ўтказилди.\nЭслатиб ўтамиз, шу йил март ойида француз қўшиқчиси Жонни Холидейга тегишли Ferrari 240 минг еврога сотилганди.


Сиз ким билан ҳамроҳсиз?.. - Fitrat.uz\nБош саҳифа / Мақолалар / Сиз ким билан ҳамроҳсиз?..\nСиз ким билан ҳамроҳсиз?..\nAprel 26, 2018\tСиз ким билан ҳамроҳсиз?..da fikr bildirishni o'chirish 180 Кўришлар\nМаълумки, бирга ҳамсуҳбат бўлган кишининг суҳбатдошига таъсири бўлади. Агар у тўғри йўлдаги эзгу инсон бўлса, ўзининг ҳамроҳига ижобий таъсир кўрсатади. Аксинча, ахлоқсиз беодоб бўлса, ҳамроҳига салбий таъсир кўратади ва уни ҳам тўғри йўлдан чиқаради. Бу хусусда Ислом дини таълимотларида етарлича кўрсатмалар келган.\nوَيَوْمَ يَعَضُّ الظَّالِمُ عَلَى يَدَيْهِ يَقُولُ يَا لَيْتَنِي اتَّخَذْتُ مَعَ الرَّسُولِ سَبِيلاً، يَا وَيْلَتَى لَيْتَنِي لَمْ أَتَّخِذْ فُلاناً خَلِيلاً،لَقَدْ أَضَلَّنِي عَنِ الذِّكْرِ بَعْدَ إِذْ جَاءَنِي وَكَانَ الشَّيْطَانُ لِلْإِنْسَانِ خَذُولاً\n«У кунда золим қўлларини (бармоқларини) тишлаб (пушаймон қилиб), дер: «Эҳ, қани эди, мен ҳам пайғамбар билан бирга бир йўлни тутганимда! Ҳолимга вой! Кошки эди, фалончи (гумроҳ)ни дўст тутмаганимда! Аниқки, менга эслатма (Қуръон) келганидан сўнг, ўша (фалончи) мени йўлдан оздирди. (У кунда) шайтон (ўзига эргашган барча) инсонни ёрдамсиз қўювчидир» (Фурқон сураси, 27-29-оятлар).\nМуфассир уламолар ушбу ояти Кариманинг нозил бўлиш сабаби ҳақида ушбу воқеани келтирадилар. Убай ибн Халаф ибн Ваҳб ибн Ҳузофа ибн Жумаҳ ва Уқба ибн абу Муъайт жуда қалин дўст бўлиб, бир-бирларини яхши кўрар эдилар. Уқба бир куни Расулуллоҳ соллаллоҳу алайҳи васалламнинг ёнларида ўтириб даъватларига қулоқ тутди. Бу эса Убайнинг қулоғига етиб борди. У Уқбанинг олдига келиб: «Сен Муҳаммаднинг ҳузурида ўтириб унга қулоқ тутганинг ростми?» – деб сўради. Сўнгра яна: «Агар унинг ёнига ўтирсанг ёки унга қулоқ тутсанг-у, бориб юзига тупурмасанг, бундан кейин сен билан асло гаплашмаганим бўлсин?!» – дея жуда қаттиқ қасам ичди. Шунда Аллоҳнинг душмани Уқба ибн Абу Муъайт бу қабоҳатни қилди. (Унга Аллоҳнинг лаънати бўлсин). Аллоҳ у иккиси ҳақида шу оятни туширди.\nҚиёмат куни золим, ўзининг залолати ва ҳақ йўлдан тойилишига сабаб бўлган гумашталар билан йўлдош бўлгани учун афсус чекади.\nعَنْ أَبِي مُوسَى رَضِيَ اللَّهُ عَنْهُ عَن النَّبِيِّ صَلَّى اللَّهُ عَلَيْهِ وَسَلَّمَ قَالَ مَثَلُ الْجَلِيسِ الصَّالِحِ وَالسَّوْءِ كَحَامِلِ الْمِسْكِ وَنَافِخِ الْكِيرِ؛ فَحَامِلُ الْمِسْكِ إِمَّا أَنْ يُحْذِيَكَ, وَإِمَّا أَنْ تَبْتَاعَ مِنْهُ, وَإِمَّا أَنْ تَجِدَ مِنْهُ رِيحًا طَيِّبَةً, وَنَافِخُ الْكِيرِ إِمَّا أَنْ يُحْرِقَ ثِيَابَكَ, وَإِمَّا أَنْ تَجِدَ رِيحًا خَبِيثَةً\nАбу Мусо Ашъарий розияллоҳу анҳудан ривоят қилинади. Расулуллоҳ соллаллоҳу алайҳи ва саллам дедилар: “Яхши ҳамроҳ ва ёмон ҳамроҳнинг мисоли хушбўй атир сотувчи ва темирга дам урувчи кабидир. Хушбўй атир сотувчи ё сенга хушбўйлик суртиб қўяди ё ундан хушбўйлик сотиб оласан ё ундан келаётган хушбўй ҳиддан баҳра оласан. Темирга дам урувчи эса ё кийимингни бир четини куйдириб қўйиши мумкин ё ундан қўланса ҳид келиб туради” (Имом Бухорий ва Муслим ривоятлари).\nИнсонлар бир-бирлари билан аралашиб юриш, ўзаро ҳамроҳ бўлиш, ижтимоий алоқаларни йўлга қўйишга моил қилиб яратилганлар. Зеро, Аллоҳнинг илоҳий ҳикмати шуни тақозо этади. Ўзаро ҳамкорликларнинг инсонни фикрлаши, одоб-ахлоқи, ҳаёт тарзида яққол таъсири бўлади. Бу эса кўп ҳолларда инсонни дунё ва охиратда саодат қозонишига сабаб бўлади. Бунга Қуръонда, ақлда ва воқеликда кўп мисолларни кўриш мумкин.\nНававий раҳматуллоҳи алайҳ айтадилар: Ушбу ҳадиси шарифда, Расулуллоҳ соллаллоҳу алайҳи васаллам яхши ҳамроҳни хушбўй атир сотувчига, ёмон ҳамроҳни эса темирга дам урувчига ўхшатдилар. Унда солиҳлар, эзгулик, мурувват, гўзал ахлоқ, тақво, илм ва одоб аҳли билан бирга бўлишнинг фазилати бор. Ахлоқсизлар, бидъат аҳли, инсонларни ғийбат қиладиган, йўлдан озган, ярамас кишилар билан ҳамроҳ бўлишдан қайтарилган.\nУшбу ҳадисдан олинадиган фойдалар.\n1) Эзгулик, мурувват, гўзал ахлоқ, тақво, илм ва одоб аҳли билан бирга бўлишнинг фазилати бор. Ахлоқсизлар, бидъат аҳли, инсонларни ғийбат қиладиган, йўлдан озган, ярамас кишилар билан ҳамроҳ бўлиш динимизда қайтарилган.\n2) Яхшиларнинг баракаси ва уларнинг устига тушаётган раҳмат уларга ёндошган кишини ҳам қамраб олади. Солиҳлар билан бирга бўлган киши ҳеч қачон шақоватга юз тутмайди.\n3) Инсонларнинг бир бирига таъсири. Киши ўзининг дўстини динида бўлади. Киши дўстининг кимлигига назар солсин!\n4) Мўмин мўмин учун ойнадир. Агар унда бирор камчиликни кўрса, ислоҳ қилади. Махфий ва ошкора равишда дўстини муҳофаза қилади.\n5) Солиҳларга қарашнинг ўзи Аллоҳни ёдга солади. Доим улар билан бирга бўлган инсонлар ҳақида қандай фикрда бўлиш мумкин.\n6) Солиҳлар зийнатдир. Улар фаровонликда самимий дилкаш дўстдир. Оғир кунда қурол. Дуолари сабабли вафотларидан кейин заҳирадир.\n7) Солиҳлар билан бирга бўлиш, Аллоҳнинг мухаббатига сазовор бўлишга сабаб бўлади.\nوجبت محبتي للمتحابين في والمتجالسين في\n«Мен учун бир-бирларини яхши кўрганларга Менинг муҳаббатим вожиб бўлди. Мен учун бир-бирларига насиҳат қилувчиларга Менинг муҳаббатим вожиб бўлди. Мен учун бир-бирларига инфоқ-эҳсон қилганларга Менинг муҳаббатим вожиб бўлди. Улар нурдан бўлган минбарларда бўладилар, пайғамбарлар, шаҳидлар ва сиддиқлар уларга ҳавас қиладилар» (Ибн Ҳиббон ва бошқалар ривояти,\n8) Ёмон ҳамроҳлар ва ахлоқи бузуқ кишиларлан йироқ бўлиш лозим.\nТошкент тумани “Холмуҳаммад ота” жоме масжиди имом-хатиби\nАвазхўжа Бахромов манбалар асосида тайёрлади\nАввалги Имом Абу Ҳанифа раҳматуллоҳи алайҳининг иқтидорлари ва зукколикларидан ёрқин лавҳалар\nКейинги Муфтий Усмонхон Алимов: «Ибодат либоси» деган тушунча йўқ\nАллоҳнинг буйруқларини ақл тарозисига солмайлик!\nIyul 8, 2020\nIyul 7, 2020\nIyul 2, 2020\nIyun 22, 2017\t7,062\nMart 11, 2017\t6,721\nAvgust 16, 2017\t6,096\nIyun 1, 2018\t5,468\nAprel 6, 2017\t4,959


Наманган муҳандислик-технология институтида ёшларни жамиятимизда содир бўлаётган зарарли иллатлардан ҳимоя қилиш борасида кенг кўламли тарғибот ишлари олиб борилмокда. Яқинда вилоят ўрта махсус касб-ҳунар таълими бошқармаси билан ҳамкорликда ташкил этилган "Биз ёшлар зарарли иллатларга қаршимиз!" мавзусидаги маънавий-маърифий тадбир ҳам айни шу мақсадга қаратилди.\nМулоқотни кириш сўзи билан очиб берган институт маънавий-маърифий ишлар бўйича проректори, тарих фанлари номзоди, доцент Маъруфжон Қаюмов ўсиб келаётган ёш авлодни она Ватанга муҳаббат, истиқлол ғояларига садоқат, миллий қадриятларимизга ҳурмат руҳида камол топтириш ҳеч қачон ўз аҳамиятини йўқотмайдиган долзарб масала эканини қайд этди. Бу жараёнда энг аввало, ўғилқ-қизларни ғарбдан кириб келаётган “оммавий маданият” хуружи остидаги ёт ғоялардан муҳофаза қилиш муҳим ўрин тутади.\nТадбирда Наманган саньат коллежи ўқувчилари томонидан саҳналаштирилган "Жаҳолат жари ёҳуд зулмат исканжасида" номли спектакл намойиш этилди.Унда ёшларни турли хил алдов йўллари билан одам савдоси қурбонига айланаётгани, интернет тармоғи орқали диний экстремистик оқимларга қўшилиб қолиб, тўғри йўлдан адашаётганлиги, айниқса қизларнинг билиб билмай ёмон йўлларга, гиёҳвандликка ружу кўйиб, чет давлатларга кетиб қолиши, бунинг оқибатида у ерларда номуси топталиб, ҳор-зор бўлаётганлиги ҳолатлари кўрсатиб берилган.\nОта-оналарнинг ўз фарзандларини нималар билан шуғулланаётганлигини ўз вақтида назорат қилмай эьтиборсиз қолдиришлари оқибатида ўзлари ҳам надоматда қолганликлари талаба-ёшларни таъсирлантирди. Спектакл қаҳрамонларининг қисмати ҳар биримизни чуқур уйга толдирди, мушоҳадага ундади. Осмони мусаффо, тинч Ватанимизда бундай салбий ҳолатларнинг камайишини таъминлаш борасида шу каби мазмундор тадбирларнинг ўрни ва роли беқиёсдир.\nНаманган муҳандислик-технология институти талабаси\nМессининг тақдири шифокорлар қўлида\nАргентина терма жамоаси таркибидаги ўйинда жароҳатини кучайтириб олган Лионель Месси Жанубиий Америкадан Париж орқали "Барселона" таркибига келиб қўшилди.\nШошилишга не ҳожат? Ўғлимиз уйланмай, қизимиз узатилмай қолмас\nТўғриси, мен ҳам ёшлик қилибми, мени турмушга беришларига рози бўлибман. Оила қуриш шунчаки иш эмаслигини тўйдан кейин ҳис этдим. Коллежни битириш арафасида тўйимиз бўлиб ўтди. Ҳомиладорлик оғир кечди, мазам қочди. Тўйдан олдин орзу-ҳаваслар қилган қайнонамнинг авзойи совуқ, эрим ҳам менга эътиборсиз эди.\nқолган тақдири не исканжасида Зулмат ёшлар бўлди


ҲУРЛИК ВА ЭЗГУЛИК ТАНТАНАСИ | "Xazina" газетасининг онлайн саҳифаси\nҲУРЛИК ВА ЭЗГУЛИК ТАНТАНАСИ\nAvgust 21, 2019\t0\tBy admin\nЎтмиши қадим замонларга бориб тақаладиган халқимиз неча минг йиллар давомида қанчадан-қанча истилочиларнинг жабру ситамларини, қийинчиликларни бошидан кечирган. Курраи заминимизда ҳаёт эндигина шаклланиб, одамлар давлатчиликка асос сола бошлагандан буён юртимизга босқинчилар совуқ назарини ташлаб, ота-боболаримизга жабру ситам етказганлигини тарихий манбалар исботлаб турибди.\nЭрон аҳмонийларидан тортиб юнонлар, араблар, мўғиллар ҳамда чор Россияси босқинчилари турли даврларда юртимизга истилочилик юришлари уюштириб, қадриятларимизни топтаган, бойликларини ўз юртларига ташиб кетишган. Юртимизга кўплаб босқинчиларнинг кириб келиши бу замин бой бўлганлигидан далолат беради. Шу боисдан барча мамлакатларнинг қизиқиши остида бўлиб келган. Она заминимизни қарам қилиб олишни ихтиёр этган босқинчиларга қарши халқимиз мардонавор курашган. Широқ, Тўмарис, Спитамен, Жалолиддин Мангуберди, Темур Малик, Амир Темур сингари халқимиз қаҳрамонлари ўз даврида босқинчиларга қарши мардонавор курашганлар. Ана шундай буюк ўтмишга эга бўлган халқнинг авлодлари шўроларнинг узоқ йиллар давомида юртимизда ўрнатган ҳукумронлигига барҳам берди. Бундан йигирма саккиз йил олдин мамлакатимиз мустақилликка эришди. Истиқлол туфайли қадим қадриятларимиз ўзимизга қайтди, халқимиз тарихи ва бой меросини ўрганиш бахтига муяссар бўлдик. Шўролар ҳукумронлиги даврида ёмон, деб таништирилган аждодларимизнинг юрт равнақи, халқимиз бахту саодати учун курашганликларини ўрганиб бораяпмиз.\nҲар бир юртдошимиз кейинги йилларда мамлакатимизда олиб борилаётган кенг қамровли ислоҳотлардан мумнун. Ўз тараққиёт йўлини белгилаб олган мамлакатимизда барча жабҳаларда иқтисодий ислоҳотлар ўтказилмоқда. Бундан кўзланган мақсад ҳар бир соҳада жаҳон андозаларига мос тизим яратишдан иборат. Ҳар йили халқимизнинг энг ардоқли байрами ҳисобланган мустақиллик кунига катта тайёргарлик кўрилади. Инсон учун энг катта бахт бу унинг эркинлиги, хақ-ҳуқуқлари кафолатланганлигидан. Мамлакатимиз аҳолисининг ана шундай буюк бахтга эришганлигига йигирма саккиз йил тўлмоқда. Тарих олдида қисқа вақт ҳисобланган истиқлол йилларида озод ва обод Ватан барпо этиш йўлида ташланаётган қадамлар ўзининг самарасини бермоқда. Буни ҳар бир замондошимиз қиёфасида кўришимиз мумкин.\nДСҚ ҳузуридаги малака ошириш маркази вилоят ҳудудий филиали бош мутахассиси\nХалқимиз ҳаёти ва тарихий тараққиёти давомидаги ютуқларининг энг каттаси бу шубҳасиз, мустақилликка эришганимиздир. Мен эндигина оқ-қорани таний бошлаган пайтимда юртимизда мустақиллик туғи кўтарилди. Бундан йигирма саккиз йил аввал 31 август куни оиламизда ҳам катта байрам сифатида қарши олинганди. Ана шу мустақил давлатда илк мактабга бориб, аъло баҳоларда ўқидим. Олийгоҳни ҳам муваффақиятли тамомладим. Бугунги кунда Давлат солиқ қўмитаси ҳузуридаги малака ошириш маркази вилоят ҳудудий филиалида бош мутахассис бўлиб фаолият кўрсатмоқдаман. Филиалимизнинг вазифаси мамлакатимиз солиқ тизимидаги янгиликлар, ўзгаришлар ҳақида соҳа вакиллари билан бир қаторда корхона ва ташкилотларда фаолият кўрсатаётган ходимларга маълумот бериш, улар малакасини оширишдан иборат. Бу борада Ёшлар иттифоқи ва бошқа жамоат ташкилотлари билан тадбиркорликни қўллаб-қувватлаш борасидаги ишларни намунали ташкиллаштиришга алоҳида аҳамият қаратилиб, семинар-тренинг ҳамда давра суҳбатлари ўтказилмоқда.\nБарчамизга яхши маълумки, тизимда янгиликни жорий этиш учун соҳа ходимларининг билим савиясини юқори бўлиши муҳим рол ўйнайди. Бунинг учун эса марказимизда бир қатор ижобий ишлар амалга оширилмоқда.\nвилоят Давлат солиқ бошқармаси ходими\nИстиқлол. Бу сўзнинг мазмун-моҳияти ўтган қисқа давр мобайнида халқимизнинг ҳаётига сингиб кетди. Мустақиллик йилларида мамлакатимизда амалга оширилган бунёдкорлик ишларига боқиб, ёш давлатимизнинг нуфузи ортаётганлигини, халқимиз фаровонликка эришаётганлигини кўришимиз мумкин. Айниқса, солиқ соҳасида амалга оширилаётган ўзгаришлар халқ ва давлат манфаатларини ўзида мужассам этганлиги билан эътирофга лойиқ .\nСолиқ сиёсатини такомиллаштириш концепцияси доирасида жорий йил бошидан буён жисмоний шахслардан олинадиган даромад солиғининг амалдаги 4 поғонали ставкаси ягона 12 фоиз қилиб белгиланди ҳамда ойлик иш ҳақидан пенсия жамғармасига ушлаб қолинадиган 8 фоизли суғурта бадали бекор қилинди. Бу борада тадбиркорлар учун ҳам қулайликлар яратилди.\nТадбиркорлик субъектлари фаолиятини текшириш тизими такомиллаштирилиб, уларни эркин фаолият юритиши учун зарур шароитлар яратилмоқда.\nСолиқ соҳасида амалга оширилаётган ўзгаришлар мамлакатда ишбилармонлик муҳитини яхшилашга ҳамда юртимизнинг халқаро миқёсда мавқеини оширишга хизмат қилмоқда. Чунки, тизимда муқобил ва режадан ташқари текширувларнинг барча турлари бекор қилинди. Тадбиркорларнинг фаолиятини изчил давом эттириши учун қулай шароитлар яратилди. Мустақил мамлакатимизда тадбиркорлар учун кенг имкониятлар яратилаётганлиги, ҳар бир оилада ишбилармонлик муҳити шаклланаётганлиги ўзининг ижобий самарасини бермоқда. Бўш ётган томорқаларда иссиқхоналар ташкил қилиниб, боғлар яратилмоқда. Паррандачилик йўлга қўйилиб, парҳезбоп гўшт етиштириш йўлга қўйилмоқда. Бундай ўзгаришлар одамларнинг иқтисодий жиҳатдан юксалишига хизмат қилади. Натижада юртимиз равнақ топиб, мустақиллигимиз мустаҳкамлаб бораверади.\nДеҳқонобод туманида фаолият кўрсатаётган «Илҳом – Олмазор» фермер хўжалиги раҳбари\n– Мамлакатимизнинг энг улуғ, энг азиз байрами мустақиллик куни тантаналари арафасида қалбимда ғурур ва ифтихор жўш урмоқда. Ана шундай кунларга етказганлигига Аллоҳга шукроналар айтаман. Кейинги йилларда юртимизда тадбиркорлик муҳитини яхшилашга, қишлоқ хўжалиги соҳасини ривожлантиришга алоҳида аҳамият қаратилаётганлиги боис баракали ҳосил етиштириш имкониятлари яратилмоқда. Мен ҳам мустақил юртимиз тараққиётига, халқимиз фаровонлигини таъминлашга муносиб ҳисса қўшиш мақсадида «Илҳом – Олмазор» фермер хўжалигини ташкил қилдим. Ихтиёримиздаги 5 гектар майдонга шафтоли, олма, жийда, ёнғоқ, қароли кўчатларини эккандим. Мана уч йилдирки, ҳар бир ниҳолни меҳр ардоғида парваришлаб келаяпман. Айни кунларда олма кўчатларимиз ҳосилга кирди . Биринчи йилданоқ 2 тоннадан ортиқ энг сара олма меваси териб, халқимиз дастурхонига улашамиз. Бободеҳқонларимизнинг биринчи ҳосили пиллачиликда ҳам дилқувонар натижаларга эришдик. 300 килограмм кумуш тола тайёрлаганимиздан ишчиларимиз хурсанд. Фермер хўжалигимиз кўп тармоқли. Ўтган йили сиғими 200 тонна бўлган сув ҳовузи қаздириб, балиқхона ташкил этгандим. 1500 донадан ортиқ зоғора балиқ личинкаларини йил давомида парваришладик. Айни дамларда балиқлар бир килодан тош босади. Тез кунларда аҳолига балиқ сотишни ҳам йўлга қўямиз. Бўрдоқига боқилаётган ўттиз бош хисори қўчқорлар ҳам яхшигина семириб қолган. Уларнинг ҳар бири 50-60 килограммдан тош босишини инобатга оладиган бўлсак, жорий йилда 2 тоннага яқин сифатли гўшт етказиб берилади. 200 бош тез ривожланадиган куркаларимиз ҳам ҳар куни каттариб бормоқда. Ушбу куркаларга кимёвий озуқа бермасдан, хўжалигимиз ҳудудидаги бедазорда боқаяпмиз. Ундан ташқари кепак, буғдойдан тайёрланган емлар берилмоқда. Қиш мавсумида халқимизга йигирма тоннадан ортиқроқ пархезбоп парранда гўшти етказиб беришни дилга тукканмиз.\nЖорий йилги даромадимиздан фермер хўжалигимиз ҳудудида 4 сотих майдонда иссиқхона қуриб помидор, бодринг етиштиришни йўлга қўямиз. Фидокорона меҳнат ўзининг ижобий самарасини бериб, фаровонлигимизнинг ортишига замин яратмоқда. Мамлакатимизнинг иқтисодий салоҳиятини оширишга ўз меҳнатимиз билан камтарона улуш қўшаётганлигимиздан фахрланиб, янада юксак марраларни кўзлаб меҳнат қиламиз. Ана шундай халқимиз қаддини кўтарган, ҳурлик сари етаклаган айёмларимиз абадий бўлсин.\nфилиали бош ҳисобчиси\n– Ҳар бир давлат ривожида банк муассасаларининг ўз ўрни ва ҳиссаси бор. Мустақил мамлакатимизда ҳам банклар барча соҳа ривожига, айниқса, кичик бизнес ва хусусий тадбиркорликни тараққий этишига муносиб улуш қўшиб келаяпти. Айниқса, хорижий мамлакатлардан замонавий технологияларни юртимизга олиб киришда банкимиз томонидан ажратилаётган кредитлар ўз самарасини бермоқда. Жорий йилнинг ўтган ойлари давомида 50 миллиард 200 миллион сўмлик кредитлар ажратилди. Шундан 35 миллион сўмликдан ошиқроқ кредитлар аҳоли томорқа маданиятини шакллантириш ва кичик бизнесни ривожлантиришга қаратилди. Бундан ташқари қишлоқ хўжалиги, нефть-газ соҳаси, транспорт ва алоқа тизими, қурилиш ишлари, савдо ва умумий овқатланиш, уй-жой, коммунал хизматлар учун ҳам сармоя ажратилиб, бир қатор корхона ва ташкилотларда ижобий ютуқларни қўлга киритишга замин ҳозирланди. Юртимизнинг улуғ байрами арафасида эзгу ва хайрли ишлар ҳақида гапириш мароқли. Аммо, яна бир туйғу борки, уни ҳеч нарса билан қиёслаб бўлмайди. Бу халқимизнинг ўз эрки ва ҳурлигини таъминланиши. Яна бир неча кун ўтиб, ана шундай файзли ва қадрли неъматни тақдим этган мустақиллик байрами тантана қилинади. Юртдошларимиз тарифлаганларидек, истиқлол ҳар бир юртдошимиз ҳаётига ўзгача мазмун олиб кирди. Халқимизнинг бахти, иқболи порлаган, ҳақ-ҳуқуқларини кафолатлаган истиқлол байрами дилларни хушнуд этаверсин.\nЗиёдулла ХАЛИЛОВ ёзиб олди


Профессионал бокс осмонида ўзбекистонлик янги юлдуз порлайди\n22 апрель, 2017, 13:09\nРио-де-Жанейрода ўтган Олимпия ўйинлари чемпиони Фазлиддин Ғоибназаров бугун АҚШнинг Калифорния штати Карсон шаҳрида ташкил этиладиган профессионал бокс кечасида илк учрашувини ўтказади.\nБекободлик боксчи профрингдаги биринчи дастлабки жангида америкалик Виктор Васкес билан равобатлашади. Америкалик чарм қўлқоп устаси профессионал боксчилик фаолиятини уч йил муқаддам бошлаган ва жами тўққизта жангдан еттитасида зафар қучган. Учта жангни муддатидан олдин якунлаган.\nФазлиддин Ғоибназаров эса ҳаваскорлар ўртасида ўз вазн тоифасида дуёнинг энг кучли боксчиларидан ҳисобланади. Ҳамюртимиз учун 2015-2016 йилги мавсум айниқса омадли бўлди.\n2015 йилги мавсумда жаҳон ва Осиё чемпионатларида кумуш медалга сазовор бўлган Фазлиддин Ғоибназаров Рио Олимпиадаси қаҳрамонларидан бирига айланди. Ўтган йили Бразилияда ўтказилган Олимпия ўйинларида боксчимиз барча рақибларини енгиб, Олимпия ўйинлари ғолиби бўлди.\nҲаваскор боксчи сифатида барча нуфузли мусобақалар шоҳсупасига кўтарилган Фазлиддин бугун профессионал рингдаги фаолиятини бошлайди. Дастлабки учрашув саккиз раунддан иборат рейтинг жанги бўлади.\nSPORTS.uz ахборот портали Фазлиддин Ғоибназаровга профессионал боксда ҳам улкан ғалабалар тилайди!


"Навбаҳор" - "Локомотив" учрашувидан сўнг | "NAVBAHOR" FUTBOL JAMOASINING RASMIY WEB SAHIFASI\n"Навбаҳор" - "Локомотив" учрашувидан сўнг\n«Навбаҳор» ва «Локомотив» жамоалари ўртасидаги учрашув якунлангач ўтказилган матбуот анжуманида ҳар икки жамоа бош мураббийлари ОАВ вакилларининг саволларига жавоб қайтаришди.\nАндрей Микляев («Локомотив» жамоаси бош мураббийи): - Учрашув гувоҳи бўлганларингиздек, бироз асабий тарзда ўтди. Яъни ҳис ҳаяжон ўз таъсирини ўтказди. Яхшиямки, ўйин охирларида омадимиз чопиб, ғалабани қўлга киритдик. Умуман олганда баҳс давомида устунликка эришдик. Бугун таркиб борасида айрим муаммоларга дуч келгандик. Икки нафар асосий ҳимоячиларимиз Яничич ва Мустафоевлар жароҳат туфайли майдонга туша олишмасди. Шу сабабли айрим ўзгаришларни амалга оширишга мажбур бўлдик. Учрашувда одатий услубимиз, яъни ҳужумкор ўйин кўрсатиш борасида айрим қийинчиликларга дуч келдик. Майдоннинг ҳолати бунга сабаб бўлди. Бундай шароитда ҳимояланишдан кўра ҳужумлар ташкил этиш осон бўлмайди. Гол уриш учун имкониятлар бўлсада, хатоларга йўл қўйдик. Бунинг оқибатида, ўз дарвозамиздан иккита тўп олиб чиқишга мажбур бўлдик. Шундан сўнг гол уришимиз осон бўлмади. Йигитларга охиригача курашганликлари учун раҳмат айтиб ўтган бўлардим. Натижада омад бизга кулиб боқди.\nБахтиёр Ашурматов («Навбаҳор» жамоаси бош мураббийи): - Бугунги ўйин мухлисларга манзур бўлди. Улар сўнгги дақиқаларгача ҳаёжонда ўтиришди. Афсуски, шундай чиройли ўйинимизни охирги уч дақиқада ўтказиб юборилган гол ювиб кетди. Бунинг оқибатида аламли мағлубиятга учрадик. Майдонда чиройли ўйин кўрсатганликлари учун ҳар икки жамоа аъзоларига миннатдорчилик билдириб ўтаман. Учрашув якунига етгач, йигитларга ҳам намойиш этган ўйинлари учун ташаккур билдириб ўтдим. Валижонов ёмон ўйин кўрсатгани йўқ. Рақиб ҳимоячиларини таҳликада ушлаб турди. Баҳс охирларида «Локомотив» футболчилари марказдаги устунликни қўлга олишди. Шу сабабли, марказда жиддий қаршилик кўрсатиш мақсадида Алишер Маҳмудовни майдонга туширгандик. Афсуски, учрашувнинг якуний қисми кутганимиздек тус олмади.


OOO"STELLAR ZENEKA"ТОШКЕНТ,СИРДАРЬЕ.САМАРКАНД,КАРШИ,ТЕРМЕЗ регионларига тиббий вакил лавозимига ишга таклиф килмокда! в Узбекистане на портале Apteka.uz\nOOO"STELLAR ZENEKA"ТОШКЕНТ,СИРДАРЬЕ.САМАРКАНД,КАРШИ,ТЕРМЕЗ регионларига тиббий вакил лавозимига ишга таклиф килмокда!\nДобавлено 12-12-2016 10:18:35\n-Тиббий вакилга куйиладиган талаблар:\nФаоллик,катъийлик,виждонлилик,аник натижаларга эришиш;\n-иш тажрибаси (1йил)\n-узбек ва рус тилини билиш;\nуз вактида берилган планни бажариш\nИш шароитлари жуда кулай;\nОйлик-маош сухбат давомида белгиланади.